text:
OMULABIRIZI wa Busoga, Rt. Rev. Dr. Michael Kyomya ayambalidde abasumba ab’ekiwaani abatandikawo ekkanisa ez’ekimpatiira n’ekigendererwa ky’okunyaga abantu abasabirayo.
Bino Bp. Kyomya (anaatera okuwummula egy’obulabirizi) yabyogedde aggulawo ekizimbe ekiriko ekisenge omukuhhaanirwa n’ebisenge by’abagenyi eky’ekkanisa ya St. Andrew mu kibuga Jinja.
Omulabirizi era yasimbye n’omuti gw’ekijjukizo ku kkanisa eyo ku Ssande.
Ku mukolo gwe gumu, Bp Kyomya yassizza emikono ku Bakristaayo 50.
Ng’abuulira, yagambye nti “Siri wano kulwanyisa kkanisa ndala kubanga ziri mu luse lumu naffe olw’okubuulira enjiri ya Katonda, naye abasumba ab’ekimpatiira beeyongedde era babuulira abantu enjiri ey’okusiga nga bo bwe bafunamu.”
Yategeezezza Abakrisitaayo nti waliwo Omusiraamu eyatandika ekkanisa mu Jinja era kati yeeyita ‘Musumba’ nga mu kifo ky’okubuulira enjiri entuufu ey’obwakatonda, akunga bantu kwongera kusiga abamu ne batuuka n’okwetundako bye balina olw’okuba basiga.
Yagambye nti ‘omusumba’ ono akozesa Bayibuli okusikiriza endiga ze okusiga n’afuna ssente kyokka nga Musiraamu naye abantu tebakimanyi.
Kyomya waakuwummula egy’obulabirizi nga January 24, 2016, wabula yagambye nti ajja kwongera okubuulira enjiri kuba kimukakatako okuluhhamya abantu baleme kubula.
Yategeezezza nti agenda kusomesa ne ku ttendekero lya Bishop Hannington School of Divinity and Theology ku yunivaasite y’e Busoga. Yasiimye Abakristaayo ba St. Andrew e Jinja olw’okuwaayo mu kiseera ky’okusonda ensimbi ez’okuzimba ekizimbe ekyagguddwaawo.
Yasabye Vikka w’ekkanisa eno, Rev. John Tirusoniwa okukozesa ekizimbe kino nga pulojekiti ey’okwongera ku ssente ezikozesebwa mu kuzimba ekkanisa ya Kristo n’asaba ab’e Jinja okukikolerangamu, embaga, obubaga n’emikolo wamu n’okusabirangamu.
Ye Rev. John Tirusoniwa yategeezeza nti bagenda kwongera okusinza Katonda nga beeyambisa ekizimbe kibo, ekyasaasaanyiziddwaako obukadde 700.
Tirusoniwa yategeezeza nti Abakrisitaayo baasonda ssente okuzimba ekizimbe kino ne yeeyama nti ensimbi ezinaasoloozebwangamu za kukola mirimu gya Katonda n’okwongera okubuulira enjiri.
Yavumiridde abantu abatandika ekkanisa n’ekigendererwa ky’okufuna mu bantu ssente, be yayise abatali ku mulamwa era yakubirizza basumba banne basse essira mu kuweereza Katonda n’okubuulira enjiri mu kifo ky’okuluvubanira ssente.


c: text/html

text:
Chapter 33
1 Era guno gwe mukisa Musa omusajja wa Katonda gwe yasabira abaana ba Isiraeri nga tannaba kufa.
2 N'ayogera nti Mukama yava ku Sinaayi, Era yabagolokokera ng'ava ku Seyiri; Yamasamasa okuva ku lusozi Palani, N'ava eri obukumi bw'abatukuvu: Ku mukono gwe ogwa ddyo kwaliko amateeka ag'omuliro gye bali:
3 Weewaawo, ayagala amawanga; Abatukuvu be bonna bali mu mukono gwo. Ne batuula ku bigere byo; Buli muntu aliweebwa ku bigambo byo.
4 Musa yatulagira amateeka, Obusika obw'ekibiina kya Yakobo.
5 Era yali kabaka mu Yesuluni. Emitwe gy'abantu bwe baakuŋŋaanyizibwa, Ebika byonna ebya Isiraeri wamu:
6 Lewubeeni abenga omulamu, alemenga okufa; Naye abasajja be babenga batono:
7 Era guno gwe mukisa gwa Yuda: n'ayogera nti Wulira Mukama, eddoboozi lya Yuda, Omuyingize eri abantu be: N'emikono gye yeerwanirira; Era onoobanga mubeezi eri abalabe be.
8 Ne ku Leevi n'ayogera nti Sumimu wo ne Ulimu wo biri n'omusajja wo atya Katonda, Gwe wakemera e Masa, Gwe wawakana naye ku mazzi ag'e Meriba;
9 Eyayogera ku kitaawe ne ku nnyina nti Simulabye; So teyakkiriza baganda be, So teyamanya baana be ye: Kubanga bakutte ekigambo kyo, Era beekuuma endagaano yo.
10 Banaayigirizanga Yakobo emisango gyo, Ne Isiraeri banaamuyigirizanga amateeka go: Banaateekanga eby'okwoteza mu maaso go, N'ekiweebwayo ekyokebwa ekiramba ku kyoto kyo.
11 Ebintu bye, Mukama, biwenga omukisa, Okkirize omulimu gw'emikono gye: Ofumitire ddala ebiwato byabwe abanaamugolokokerangako, N'abo abamukyawa balemenga okugolokoka nate.
12 Ku Benyamini n'ayogera nti Omwagalwa wa Mukama anaatuulanga mirembe awali ye; Amubikkako okuzibya obudde, Era atuula wakati w'ebibegabega bye
13 Ne ku Yusufu n'ayogera nti Ensi ye eweebwe Mukama omukisa; Olw'eby'omuwendo omungi eby'omu ggulu, olw'omusulo, N'olw'ennyanja egalamira wansi,
14 N'olw'eby'omuwendo omungi eby'ebibala by'enjuba. N'olw'eby'omuwendo omungi ebiva mu kukula kw'emyezi,
15 N'olw'ebikulu eby'ensozi ez'edda, N'olw'eby'omuwendo omungi eby'ensozi ezitaggwaawo.
16 N'olw'eby'omuweado omungi eby'ensi n'okujjula kwayo, N'ekisa ky'oyo eyatuula mu kisaka: Omukisa gujje ku mutwe gwa Yusufu, Ne ku bwezinge bw'omutwe gw'oyo eyayawulibwa ne baganda be.
17 Ye nte ye embereberye, obukulu bwe bubwe; N'amayembe ge, mayembe ga mbogo: Aligasindisa amawanga gonna, enkomerero z'ensi: Era bwe bukumi bwa Efulayimu, Era ze nkumi za Manase.
18 Ne ku Zebbulooni n'ayogera nti Sanyuka, Zebbulooni; mu kufuluma kwo, Naawe, Isakaali, mu weema zo.
19 Baliyita amawanga eri olusozi; Banaaweeranga eyo ssaddaaka ez'obutuukirivu: Kubanga balinuuna okujjula kw'ennyanja, N'obugagga obukweke obw'omu musenyu.
20 Ne ku Gaadi n'ayogera nti Aweebwe omukisa oyo agaziya Gaadi; Atuula ng'empologoma enkazi, N'ataagula omukono; era obwezinge bw'omutwe.
21 Ne yeeterekera omugabo ogw'olubereberye, Kubanga, eyo ekitundu eky'omugabi w'amateeka, kyaterekwa; N'ajja awamu n'emitwe gy'abantu, Yakola eby'obutuukirivu, ebya Mukama, N'emisango gye eri Isiraeri.
22 Ne ku Ddaani n'ayogera nti Ddaani mwana wa mpologoma, Abuuka okuva mu Basani.
23 Ne ku Nafutaali n'ayogera nti Ggwe Nafutaali, akkuse obuganzi, Anyiye omukisa gwa Mukama: Ggwe lya obugwanjuba n'obukiika obwa ddyo.
24 Ne ku Aseri n'ayogera nti Aseri aweebwe omukisa gw'abaana; Asiimibwenga baganda be. Era annyikenga ekigere kye mu mafuta
25 Ebisiba byo binaabanga kyuma na lukomo; Era ng'ennaku zo, amaanyi go bwe ganaabanga bwe gatyo.
26 Tewali afaanana Katonda, ggwe Yesuluni, Eyeebagala ku ggulu olw'okukubeera, Era ku bbanga mu bukulu bwe obusinga:
27 Katonda ataggwaawo kye kifo ky'otuulamu, Era emikono egitaggwaawo gikuwanirira: Naasimbulamu abalabe mu maaso go, Naayogera nti Zikiriza.
28 Era Isiraeri atuula mirembe, Oluzzi lwa Yakobo luli lwokka, Mu nsi ey'eŋŋaano n'omwenge; Weewaawo, eggulu lye litonnya omusulo.
29 Olina omukisa ggwe Isiraeri: Ani akufaanana ggwe, eggwanga eryalokolwa Mukama, Engabo ey'okubeerwa kwo, Era kye kitala eky'obukulu bwo obusinga! Era abalabe bo balikujeemulukukira; Naawe olirinnya ku bifo byabwe ebya waggulu.

robotstxt: allowed

filter: keep


text:
Chapter 6
1 Awo olwatuuka ku ssabbiiti bwe yali ayita mu nnimiro z'eŋŋaano; abayigirizwa be ne banoga ebirimba by'eŋŋaano, ne balya, nga bakunya mu ngalo zaabwe.
2 Naye Abafalisaayo abamu ne bagamba nti Kiki ekibakoza eky'omuzizo okukolera ku ssabbiiti?
3 Yesu n'abaddamu n'agamba nti Era kino temukisomangako, Dawudi kye yakola, bwe yalumwa enjala ye ne be yali nabo;
4 bwe yayingira mu nnyumba ya Katonda, natoola emigaati egy'okulaga n'alya, era n'agiwa be yali nabo; egy'omuzizo okulya wabula bakabona bokka?
5 N'abagamba nti Omwana w'omuntu ye mukama wa ssabbiiti.
6 Awo olwatuuka ku ssabbiiti endala, n'ayingira mu kkuŋŋaaniro n'ayigiriza; mwalimu omuntu omukono gwe ogwa ddyo gwali gukaze.
7 Awo abawandiisi n'Abafalisaayo ne bamulabirira, oba ng'anaawonyeza ku ssabbiiti, balyoke balabe bwe banaamuloopa.
8 Naye n'amanya ebirowoozo byabwe, n'agamba omuntu eyalina omukono ogukaze nti Golokoka, oyimirire wakati. N'agolokoka n'ayimirira.
9 Awo Yesu n'abagamba nti Mbabuuza mmwe, Kirungi ku ssabbiiti okukola obulungi, oba kukola bubi, kuwonya bulamu oba kubuzikiriza?
10 N'abeetoolooza amaaso bonna, n'amugamba nti Golola omukono gwo. N'akola bw'atyo; omukono gwe ne guwona.
11 Naye ne balaluka, ne boogera bokka na bokka bwe banaakola Yesu.
12 Awo olwatuuka mu nnaku ezo, n'avaayo n'agenda ku lusozi okusaba; n'akeesa obudde ng'asaba Katonda.
13 Awo obudde bwe bwakya, n'ayita abayigirizwa be; mu bo n'alondamu kkumi na babiri, n'okuyita n'abayita abatume;
14 Simooni era gwe yatuuma Peetero, ne Andereya muganda we, ne Yakobo ne Yokaana, ne Firipo ne Battolomaayo,
15 ne Matayo ne Tomasi, ne Yakobo, omwana wa Alufaayo, ne Simooni eyayitibwa Zerote,
16 ne Yuda muganda wa Yakobo, ne Yuda Isukalyoti eyamulyamu olukwe;
17 n'akka nabo, n'ayimirira awatereevu, n'ekibiina kinene eky'abayigirizwa be n'abantu bangi abaava e Buyudaaya yonna n'e Yerusaalemi, n'abaava ku ttale ly'ennyanja ey'e Ttuulo n'e Sidoni, abajja okumuwulira n'okuwonyezebwa endwadde zaabwe;
18 n'abaali babonyaabonyezebwa dayimooni ne bawonyezebwa.
19 N'ekibiina kyonna ne kisala amagezi okumukomako obukomi: kubanga amaanyi gaavanga mu ye ne gabawonya bonna.
20 N'ayimusiza amaaso abayigirizwa be n'agamba nti Mulina omukisa abaavu; kubanga obwakabaka bwa Katonda bwe bwammwe.
21 Mulina omukisa abalumwa enjala kaakano; kubanga mulikkusibwa. Mulina omukisa, abakaaba kaakano; kubanga muliseka.
22 Mulina omukisa, abantu bwe babakyawanga, bwe babeewalanga, bwe babavumanga, bwe bagadyanga erinnya lyammwe nga bbi, okubavunaanya Omwana w'omuntu.
23 Musanyukanga ku lunaku olwo, mubuukanga olw'essanyu: kubanga, laba, empeera yammwe nnyingi mu ggulu: kubanga bajjajjaabwe bwe baakolanga bannabbi bwe batyo.
24 Naye zibasanze mmwe abagagga! kubanga mumaze okuba n'essanyu lyammwe.
25 Zibasanze mmwe abakkuse kaakano! kubanga mulirumwa enjala. Zibasanze mmwe abaseka kaakano! kubanga mulinakuwala, mulikaaba.
26 Zibasanze, abantu bonna bwe balibasiima! kubanga bwe batyo bajjajjaabwe bwe baakolanga bannabbi ab'obulimba.
27 Naye mbagamba mmwe abawulira nti Mwagalenga abalabe bammwe, mukolenga bulungi ababakyawa,
28 musabirenga omukisa ababakolimira, musabirenga ababagirira ekyejo.
29 Oyo akukubanga oluba omukyusizanga n'olw'okubiri; n'akuggyangako omunagiro gwo, n'ekkanzu togimugaananga.
30 Buli akusabanga omuwanga; n'oyo akuggyangako ebintu byo tobimusabanga nate.
31 Era nga bwe mwagala abantu okubakolanga, nammwe mubakolenga bwe mutyo.
32 Kale bwe mwagala abo ababaagala mmwe, mwebazibwa ki? kubanga n'abantu abalina ebibi baagala abo ababaagala.
33 Era bwe mukola obulungi ababakola obulungi mmwe, mwebazibwa ki? kubanga n'abantu abalina ebibi bakola bwe batyo.
34 Era bwe mubaazika abo be musuubira okubawa, mwebazibwa ki? n'abantu abalina ebibi baazika abalina ebibi, era baweebwe bwe batyo.
35 Naye mwagalenga abalabe bammwe mubakolenga bulungi, mwazikenga so temulekangayo kusuubira; n'empeera yammwe eriba nnyingi, nammwe muliba baana b'Oyo Ali waggulu ennyo: kubanga ye mulungi eri abateebaza n'ababi.
36 Mube n'ekisa, nga Kitammwe bw'alina ekisa.
37 Era temusalanga musango, nammwe temulisalirwa: era temusinzanga musango, nammwe temulisinzibwa musango: musonyiwenga, nammwe mulisonyiyibwa:
38 mugabenga, nammwe muligabirwa; ekigera ekirungi, ekikkatiddwa, ekisuukundiddwa, eky'omuyiika, kye balibaweera mu kifuba. Kubanga ekigera ekyo kye mugera, nammwe kye muligererwa.
39 Era n'abagamba n'olugero, nti Omuzibe w'amaaso ayinza okukulembera muzibe munne? tebagwa bombi mu bunnya?
40 Omuyigirizwa tasinga amuyigiriza: naye buli muntu bw'alituukirizibwa aliba ng'amuyigiriza.
41 Kiki ekikutunuuliza akantu akali ku liiso lya muganda wo, so tolowooza nialiiro eri ku liiso lyo ggwe?
42 Oba oyinza otya okugamba muganda wo nti Muganda wange, ndeka nkuggyeko akantu akali ku liiso lyo, so nga tolaba njaliiro eri ku liiso lyo ggwe? Munnanfuusi ggwe, sooka oggyeko enjaliiro ku liiso lyo ggwe; olyoke olabe bulungi okuggyako akantu akali ku liiso lya muganda wo.
43 Kubanga tewali muti mulungi ogubala ebibala ebibi, newakubadde omuti omubi ogubala ebibala ebirungi.
44 Kubanga buli muti gutegeererwa ku bibala byagwo. Kubanga tebanoga ttiini ku busaana, so tebanoga zabbibu ku mwera nannyo.
45 Omuntu omulungi ekirungi akiggya mu tterekero eddungi ery'omutima gwe; n'omubi ekibi akiggya mu tterekero ebbi: kubanga ku ebyo ebijjula mu mutima akamwa ke bye koogera.
46 Era mumpitira ki Mukama wammwe, Mukama wammwe, so nga temukola bigambo bye njogera?
47 Buli muntu yenna ajja gye ndi n'awulira ebigambo byange n'abikola, nnaabalaga gw'afaanana:
48 afaanana ng'omuntu azimba ennyumba n'asima wansi nnyo, omusingi n'agussa mu lwazi; awo amazzi bwe gayanjaala, omugga ne gukulukutira ku nnyumba eyo lwa maanyi okugisuula, n'okuyinza ne gutayinza na kuginyeenya: kubanga yazimbibwa bulungi.
49 Naye oyo awulira n'atakola afaanana ng'omuntu eyazimba ennyumba ku ttaka n'atasima musingi; awo omugga ne gugikulukutirako lwa maanyi n'ewa amangu ago, n'okugwa kw'ennyumba eyo ne kuba kunene.


text:
Chapter 113
1 Mumutendereze Mukama. Mutendereze, mmwe abaddu ba Mukama, Mutendereze erinnya lya Mukama.
2 Erinnya lya Mukama lyebazibwenga Okuva leero okutuusa emirembe gyonna.
3 Okuva mu buvanjuba okutuuka mu bugwanjuba Erinnya lya Mukama ligwana okutenderezebwanga.
4 Mukama ali waggulu okusinga amawanga gonna, N'ekitiibwa kye okusinga eggulu.
5 Ani afaanana nga Mukama Katonda waffe, Alina entebe ye waggulu.
6 Eyeetoowaza okutunuulira Ebiri mu ggulu ne mu nsi?
7 Ayimusa omwavu mu nfuufu, Agolokosa omunafu mu lubungo;
8 Amutuuze wamu n'abalangira, Wamu n'abalangira ab'abantu be.
9 Atuuza mu nju omukazi omugumba, N'amusanyusa ng'amuzaazizza abaana. Mumutendereze Mukama.


text:
Amawulire
Asse gw’akutte ne muwalawe naye bamukutte
Ali Mivule
June 6th, 2017
Bya Abubaker Kirunda
Poliisi ye Kaliro ekutte abantu 2 abagambibwa okutta omuvubuka ow’emyaka 15 agambibwa okusobya ku muwala ow’emyaka 13.
Abakwate ye Alex Mukisa myaka 45 nga ye taata w’omuwala eyasobezeddwako wamu ne mutabaniwe Jackson Kasubi bonna nga batuuze ku kyalo Sinda mu gombolola ye Gadumire .
Poliisi egamba abakwate bano baatuze Grace Kasadha nebamuta oluvanyuma lw’okumukwata lubona nga ali ku kawala akagagambula obumuli.
Akulira okunonyereza ku buzzi bw’emisango ku poliisi ye Kamuli David Agi ategezezza nga bwebaatuuse mu budde okutaasa abakwate bano ku babatuuze abaabakyukidde nga baagala okubatta olwokutta omulenzi era enyumba zaabwe zaakumiddwako omuliro.


text:
ISOMO 15
Abagurusi Bakonyera Bata Ekitebe??
Titwine abebembezi b’ediini abasasurwa omusaara baitu nkoku kyabaire omu kitebe ky’Abakristaayo ababandize, ab’oruganda abaina engeso ezirukuhikaana kurungi n’Ebyahandiikirwe hali abagarusi, bakomwa ‘kuliisa ekitebe kya Ruhanga.’ (Engeso 20:28) Abagurusi banu abebembera ekitebe baba b’oruganda abakuzire omu by’omwoyo kandi nibaliisa igana lya Ruhanga, habw’okugonza hatali habw’okuhambirizibwa, n’obukwakuba okwegomba ensagi ey’obugobya baitu habw’okugonza kuhereza. (1 Petero 5:1-3) Bakonyera bata ekitebe?
Baturolerra kandi batufaaho. Abagurusi bebembera kandi balinda ekitebe nibakonyera abantu kwikara n’enkoragana enungi na Ruhanga. Barolerra abantu ba Ruhanga omu mulingo omurungi nibaijuka ngu nuwe abahaire obujunanizibwa obu obw’amaani. (2 Abakolinso 1:24) Nkoku omuliisa afaayo ha buli emu ha ntaama ze, abagurusi nabo bafaayo kurora ngu buli omu omu kitebe bamumanyire kurungi.
Batwegesa kukora ebya Ruhanga agonza. Abagurusi batwebembera tuli omu nso’rokano buli wiiki kusobora kugumya okwikiriza kwaitu. (Engeso 15:32) Batwebembera n’omu mulimo gw’okutebeza nibatutendeka kuba abatebezi abarungi.
Batugarramu amaani. Kusobora kukonyera buli omu kusigara aina enkoragana enungi na Yahwe, abagurusi batubungira omu maka gaitu, rundi babaza naitwe tugenzere omu nso’rokano nibatugumya nibakozesa Ebyahandiikirwe.
Oihireho emirimo y’ekitebe, baba n’ebintu ebindi ebibaina kutungira obwire nk’emirimo yaabu eyibakora kweyemerezaho, n’obujunanizibwa obundi obw’amaka. Ab’oruganda banu basemerire kuheebwa ekitiinisa habw’obwire n’amaani gaabu ebibamara nibatufaaho.
Abagurusi baina bujunanizibwa ki omu kitebe?
Abagurusi boleka bata ngu batufaaho?


text:
Chapter 22
1 Omugugu ogw'ekiwonvu eky'okwolesebwa. Obadde otya kaakano, n'okulianya n'olinnyira ddala waggulu ku nnyumba?
2 Ggwe ajjudde okuleekaana, ekibuga eky'oluyoogaano, ekibuga eky'essanyu; ababo abattibwa tebattibwa na kitala, so tebafiiridde mu ntalo.
3 Abakufuga bonna baddukira wamu, baasibibwa abalasi: bonna abaasangibwa ku babo baasibirwa wamu, baddukira wala.
4 Kyennava njogera nti Mukyuse amaaso gammwe obutandaba, naakaaba nnyo amaziga; temutegana kunsanyusa olw'okunyagibwa kw'omuwala w'abantu bange.
5 Kubanga lwe lunaku olw'okukeŋŋentererwako era olw'okulinnyirirwako, era olw'okubuusizabuusizaako, oluva eri Mukama, Mukama ow'eggye mu kiwonvu eky'okwolesebwa; okumenyamenya bbugwe, n'okukaaba eri ensozi.
6 Eramu n'ayambalira omufuko, wamu n'amagaali ag'abasajja n'abeebagala embalaasi; Kiira n'asabuukulula engabo.
7 Awo olwatuuka ebiwonvu byo ebisinga obulungi ne bijjula amagaali, n'abeebagala embalaasi, ne batalira mu mulyango.
8 N'aggyawo ekibikka ku Yuda; n'otunuulira ku lunaku luli ebyokulwanyisa ebyali mu nnyumba ey'omu kibira.
9 Ne mulaba ebituli ebyawagulwa mu kibuga kya Dawudi, nga bingi: ne mukuŋŋaanya amazzi ag'ekidiba ekya wansi.
10 Ne mubala ennyumba ez'omu Yerusaalemi, ne mumenyaamenya ennyumba okunyweza bbugwe.
11 Era ne musimira ekidiba amazzi ag'ekidiba eky'edda wakati wa babbugwe bombi: naye ne mutatunuulira oyo eyagira kino, so temwalowooza oyo eyakikola edda ennyo.
12 Era ku lunaku luli Mukama, Mukama ow'eggye, n'ayita abantu okukaaba amaziga n'okuwuubaala n'okumwa ebiwalaata n'okwesiba ebibukutu:
13 era, laba ssanyu na kujaguza, kutta nte na kutta ndiga, kulya nnyama na kunywa mwenge: tulye tunywe kubanga enkya tunaafa.
14 Mukama ow'eggye ne yeebikkulira mu matu gange nti Mazima obutali butuukirivu buno tebulirongoosebwa okubavaako okutuusa lwe mulifa, bw'ayogera Mukama, Mukama ow'eggye.
15 Bw'atyo bw'ayogera Mukama; Mukama ow'eggye, nti Weegendere eri omuwanika oyo, ye Sebuna, ye mukulu w'ennyumba, oyogere nti
16 Okola ki wano? era ani gw'olina wano n'okwebajjira ne weebajjira wano entaana? ng'omubajjira entaana waggulu, nga yeetemera ennyumba mu lwazi!
17 Laba, Mukama alikukasuka lwa maanyi ng'omusajja ow'amaanyi; weewaawo, alikusabikira ddala.
18 Talirema kukyuka n'akukasuka ng'omupiira mu nsi engazi; eyo gy'olifiira, era eyo amagaali ag'ekitiibwa kyo gye galibeera, ggwe ensonyi z'ennyumba ya mukama wo.
19 Nange ndikuggya mu bwami bwo, era alikussa okuva mu bukulu bwo.
20 Awo ku lunaku luli ndiyita omuddu wange Eriyakimu mutabani wa Kirukiya:
21 era ndimwambaza ekyambalo kyo, ne mmunyweza n'olukoba lwo, era ndimuteresa okufuga kwo mu mukono gwe: era aliba kitaabwe eri abo abatuula mu Yerusaalemi n'eri ennyumba ya Yuda.
22 N'ekisumuluzo eky'ennyumba ya Dawudi ndikiteeka ku kibegabega kye; era aliggulawo so tewaliba aggalawo; era aliggalawo so tewaliba aggulawo.
23 Era ndimukomerera ng'enninga mu kifo ekinywevu; era aliba ntebe ya kitiibwa eri ennyumba ya kitaawe.
24 Era balimuwanikako ekitiibwa kyonna eky'ennyumba ya kitaawe, ab'enda n'ezzadde, buli kintu ekitono, okuva ku bukompe okutuuka ku bita byonna.
25 Ku lunaku luli, bw'ayogera Mukama ow'eggye, enninga eyakomererwa mu kifo ekinywevu erisimbuka; era eritemebwawo n'egwa, n'omugugu ogwali ku yo gulisalibwako; kubanga Mukama akyogedde.


text:
ENYONGEZYO
Ekiro ky’Eritswera—Niki?
EKIRO ky’Eritswera wukakilengekanayako wuthi? Abangi bakalengekanaya bathi obusirira bw’abandu, mughuma okwa mughuma bakendi syalethwa embere sy’ekithumbi kya Nyamuhanga. Neryo eyo, buli mundu inyasyatswerwa olhubanza. Abandi bakendi syahembwa eparadiso y’elhubulha, n’abandi ibatswerwa eriaghalhwa erya kera na kera. Aliriryo, e Biblia yikaha ekitsutsu eky’embaghane okwa buthuku obwo. Ekinywe kya Nyamuhanga kikakanganaya kyo, butsira ng’obuthuku bw’eryubahya, aliriryo ng’obuthuku bw’amaha n’erithasya subya buhya-buhya.
Omwa Eribisulirwa 20:11, 12, thukasoma eby’omukwenda Yoane akanaya ebihambire okwa Kiro ky’Eritswera: ‘Munalhangira ekithumbi eky’obwami kinene kyeru-kyeru, n’oyuwikere kukyo. Neryo ekihugho n’olhubulha mubya sagha obusu bwiwe, kandi omwanya mwathaswabanika busana nabyo. Kandi munalhangira abaholi, abakulhu-bakulhu, n’abake-bake, ibahengene embere w’ekithumbi ky’obwami; n’ebitabu mubya sanzulhwa. N’ekindi kitabu mukya sanzulhwa ky’ekitabu eky’engebe. Neryo abaholi mubatswerwa omwa myatsi eyisakire omwa bitabu ngoku emibiiri yabu yabya.’ Omutsweri oyukakanibawako hanu nindi?
Nyamuhanga Yehova ya Mutsweri w’abandu oyughunzerereyo. Aliriryo, akaha omubiiri oyu ow’eritswera w’owundi mundu. Erikwamana ne Emibiri 17:31, omukwenda Paulo mwakania athi Nyamuhanga: ‘abirihira ekiro ekyo asyatswera ekihugho omwa lithunganene omwa mundu oyo abiriyisogha.’ Omutsweri oyuwayisoghawa ni Yesu Kristo oyuwalhubukibawa. (Yoane 5:22) Aliriryo, Ekiro ky’Eritswera kikatsuka mughulhu wahi? Kika ghunza mughulhu mungahi?
Ekitabu ky’Eribisulirwa kikakanganaya kithi Ekiro ky’Eritswera kikendi tsuka olhuhi lhwe Harmagedoni lhwali hweremu, n’omulembe wa Sitani owali okwa kihugho abiri thoghothibwa.* (Eribisulirwa 16:14, 16; 19:19-20:3) Enyuma we Harmagedoni, Sitani n’esyombinga siwe bakendi syaboherwa omwa buhya obuthawithe kabunu ahabw’emyaka rukumi. Okwa buthuku obwo, abandu 144,000 abawetwa bakendi syabya batsweri kandi bakendi ‘syathabalha haghuma na Kristo ahabw’emyaka rukumi.’ (Eribisulirwa 14:1-3; 20:1-4; Abanya Roma 8:17) Ekiro ky’Eritswera si mwatsi w’erikolha lhuba-lhuba omwa syasaha 24 buyira. Kikendi syaghunza emyaka rukumi.
Omwa buthuku obwo obw’emyaka rukumi, Yesu Kristo akendi ‘syatswera abaliho n’abaholire.’ (2 Timoteo 4:1) “Abaliho” bakendisyabya iye “endeko nene” abakalhama e Harmagedoni. (Eribisulirwa 7:9-17) Omukwenda Yoane nayu mwalhangira ‘abaholi ibanimene embere sy’ekithumbi’ ky’eritswera. Nga Yesu kwa lhaghanisaya ‘abosi abali omw’amasinda bakendi syowa omulenge wiwe n’erilhua mugho’ erilhabira omw’ilhubuka. (Yoane 5:28, 29; Emibiri 24:15) Aliriryo eritswera abosi likendi syasighikira okuki?
Erikwamana n’ekilhotho ky’omukwenda Yoane, ‘ebitabu mubya sanzulhwa,’ ‘n’abaholi mubatswerwa omwa myatsi eyisakire omwa bitabu ngoku emibiiri yabu yabya.’ Mbwino ebitabu ebi by’ebiri mw’emibiiri eyababya bakakolha? Eyihi, eritswera siryendi syasighikira okwa ebya abandu bakolha bathe baholha. Thukaminya ekyo kya thuthi? E Biblia yikabugha yithi ‘Oyuwabiriholha abiri boholhwa okw’amaka w’ebibi.’ (Abanya Roma 6:7) Kwesi ni bugha ambu, abo abakendi syalhubukibwa bakendi syasuba okwa ngebe isibakiri kw’amalholho awa kera. Neryo kwesi, ebitabu bitholere eribya ibik’imanira ebindi bindu ebya Nyamuhanga akathuyithaghako. Eribyaho kera na kera, abandu abakendi syalhama e Harmagedoni n’abakendi syalhubukibwa, batholere ibasyaghendera okwa bihano bya Nyamuhanga, imwamuli n’ebindu bihya-bihya ebyosi ebya Yehova akathuyithaghako, ebya asyabisulha omwa myaka rukumi. Kwesi, abandu bakendi syatswerwa erisighikira okwa ebya bakakolha omwa buthuku obw’Ekiro ky’Eritswera.
Ekiro ky’Eritswera kikendi syaha obusirira bw’abandu akaghisa ak’erimbere erigha okw’isonda lya Nyamuhanga n’erikwama-kwamania lyo. Eki kikamanyisaya kithi hakendi syabya mubiiri munene ow’erikangirirya. Kwenene, ‘esyandulhani sy’ekihugho sya sy’igha erithunganene.’ (Isaya 26:9) Aliriryo, si b’abosi abakendi syakwama-kwamania erisonda lya Nyamuhanga. Isaya 26:10 hakabugha hathi: ‘Omubi n’omwanga ghanyirwa syaligha erithunganene, omwa kihugho eky’erithunganene akakolha ekithe ky’ekwenene. Kandi syali lhangira obukulhu bw’Omwami Mukulhu.’ Ababi abo bakendi syathoghothibirwa ighuma omwa buthuku obw’Ekiro ky’Eritswera.—Isaya 65:20.
Erihika aho Ekiro ky’Eritswera kikendi syahweramu, abandu abakalhama bakendi syabya ibamabiri ‘suba’ ng’abandu abahikene ndeke. (Eribisulirwa 20:5) Omwa buthuku obw’Ekiro ky’Eritswera abandu bakendi syasuba omwa mibere eyihikene ey’erimbere. (1 Abanya Korinto 15:24-28) Neryo erilengesibwa ery’erighunzerera lyasyatsuka. Sitani yikendi syaboholhwa erilhua omwa muliki wayu neryo iyalekererwa erilengesya eritheba abandu owundi murundi mughuma musa ow’erighunzerera. (Eribisulirwa 20:3, 7-10) Abakendi syamughana bakendi syabana eribererera ly’emilhaghe ye Biblia omwa buswire: ‘Abathunganene bakendi sy’ikalha omwa kihugho mwa buholho n’erisighalya kyo kera na kera.’ (Esyonyimbo 37:29) Inga, Ekiro ky’Eritswera kikendi syabya mughisa okw’abandu abosi abathaleghulha!
* Erikwamana ne Harmagedoni, kisi lebaya Insight on the Scriptures, Volume 1, olhupapura 594-5, 1037-8, n’esura 20 esy’ekitabu Worship the Only True God, ebyosi byasakawa n’Abema ba Yehova.


text:
Tiote, yasinga kumanyibwa mu Newcastle gye yazannyira emipiira 156 wabula ggoolo ye emu yokka gye yabateebera ejjukirwa nnyo kuba yagikuba Arsenal, Newcastle bwe yali eva emabega okugwa amaliri ne Arsenal (4-4).
Tiote alese nnamwwandu, Madah gw'abadde alinamu abaana basatu, ng'ali lubuto lukulu. Omutima gwa Tiote gw'esibye n'afa. Kyokka guno si gwe mulundi ogusoose abazannyi okufi ira mu kisaawe olw'ekirwadde ky'omutima.
OMUSAWO ANNYONNYODDE
Dr. Ambrose Niwagaba, omusawo e Mulago agamba nti ebintu biwerako ebivaako emitima gy'abazannyi okwesiba ne bagwa abamu ne bafi irawo. Ebimu ku byo bye bino wammanga nga bwe yabitegeezezza OLIVE LWANGA;
Omutima okubaako obuzimba oba gwo okuzimba (Cardiomyopathy) ekigunafuya ne gutasobola kusindika musaayi mu mubiri gwonna era omuzannyi n'alemerewa n'agwa.
Singa omutima gukola nnyo oba gwekaka okukola ebisinga ku bye gubadde gukola guyinza okwesiba omuzannyi n'agwa.
Singa omusaayi guba gutambula nnyo oba kitono nga tegutuuka bulungi ku bwongo kivaako obwongo okukosebwa omuzannyi n'agwa kuba omutima guba tegufuna bulungi musaayi.
Abazannyi abamu baba n'ebirwadde byabwe nga tebamanyi ne bittukira mu kisaawe ate ne bafa bufi .
Abamu kiva ku bulwadde bwa puleesa ng'omusaayi mungi ogugenda ku bwongo.
Omutima bwe guba tegusobola kukuba bulungi musaayi okugutwala mu bitundu bya mubiri.
Waliwo n'embeera evaako ebitundu by'omutima ebimu ekwereega ne binafuwa (Marfan syndrome) omuntu n'agwa ng'aweddemu amaanyi n'afa.
Olumu kitambulira mu famire mulimu omuntu eyali afunye ku mbeera eno.
ABAWAGIZI BANDIKIFUNA
Dr Niwagaba agamba nti embeera eno esobola n'okukosa abawagizi olw'obunkenke bwe babaako nga balinda ggoolo. Obwongo bukola nnyo nga tebusobola kufuga busungu bwe bawulira nga balinda ggoolo. Omusaayi guyinza okugenda omungi oba omutono ku bwongo ne balemererwa ne bagwa.
ABAZANNYI ABAFUDDE EKIRWADDE KY'OMUTIMA:
1 Samuel Okwaraji (Nigeria) - 1989: Yafi ira mu kisaawe mu 1989, Nigeria bwe yali ezannya Angola mu mpaka z'okusunsulamu abalizannya World Cup. Abasawo baagamba nti omutima gwe gwalemererwa okukuba omusaayi omubiri gwe gwali gwetaaga obudde obwo n'afi ira ku myaka 25.
2 Amir Angwe (1995): Yali azannyira Julius Berger eya Nigeria n'akutukira mu kisaawe.
3 Phil O'Donnell (December 2007): Yali anaatera okuggyibwa mu kisaawe ng'azannyira Motherwell ng'ettunka ne Dundee Utd mu Scotland n'agwa mu kisaawe n'afa. Yafi ira ku myaka 35.
4 Marc Vivien Foe (June 2003): Yazannyirako West Ham ne Man City wabula yali mu ttiimu ya Cameroon mu mpaka za Confederations, n'agwa mu kisaawe nga bazannya Colombia.
Abasawo baagamba nti yafa kirwadde ekiva ku mutima okwesiba kyokka nga kya nsikirano ate nga bwe kituuka ku muntu akola dduyiro, kimutta mangu. Man City gye yazannyirako, yawummuza omujoozi nnamba 23 gwe yali ayambala ate ne Lens ne Lyon nabo nnamba 17 baaguwummuza okumujjukira kuba gwe yali ayambala.
5 Chaswe Nsofwa (2007): Yali azannyira Maccabi Hapoel Beersheba eya Israel. Nga bali mu kutendekebwa, yatondoka n'afa olw'omutima gwe okulemwa okusindika omusaayi.
6 Miklos Feher (Benfica) - January 2004 Yali yaakava ku benci n'ateebera Benfica ggoolo eyali enkulu ennyo nga bawangula Vitoria de Guimaraes mu liigi ya Portugal. Nga yaakamala okugiteeba, yagwa wansi mu bulumi obw'ekitalo n'afa ng'atwalibwa mu ddwaaliro. Abasawo bategeeza nti yafa lwa mutima gwe kukuba nnyo.
7 Antonio Puerta (Sevilla) - August 2007 Yali wa myaka 22, n'agwa mu bbookisi ya ggoolo ku mupiira ogwaggulawo sizoni ya La Liga nga bazannya Getafe mu 2007. Abasawo baategeeza nti ebitundu bye eby'omu mubiri munda bingi byali binafuye.
8 Daniel Jarque (August 2009): Yali wa Espanyol. Yagenda e Yitale nga liigi ewummuddemu. Yali akyayogera ne muganzi we ku ssimu, n'akutuka n'afa olw'omutima okwesiba.
9 Piermario Morosini (April 2012) Yali azannyira Livorno nga battunka ne Pescara, omutima gwe gwesiba n'afa ng'atwalibwa mu ddwaaliro.
10 Patrick Ekeng (2016): Yayingizibwa mu kitundu kyakubiri nga Bucuresti ezannya Viitorul mu liigi ya Romania. Mu ddakiika 7 zokka, yagwa n'atadda ngulu. 11 Moise Brou Apanga (April 2017): Yali azannyira Libreville eya Gabon n'afa mu kutendekebwa.


text:
Lwamukaaga mu z’Afrika: Cape Verde - Uganda
Cranes yalemaganye ne Ethiopia wamu ne Senegal (0-0) ekyayolese nti abazibizi bakyakola bulungi naye obunafu bukyali ku lugoba oluteebi.
Mu gwa Ethiopia, Micho mu maaso yatandisizza Emma Okwi, Farouk Miya ne Chrizestom Ntambi ne balemwa okufunayo ggoolo era olwawedde n’asalako Ntambi nti omutindo gwe gwabadde wansi nnyo.
Ku Senegal, yatandisizza Derrick Nsibambi, Okwi ne Miya era nagwo ne balemwa okwaka.
Kino kyayongedde okulaga nti ttiimu ekyalina ekizibu ky’okuteeba era bw'eba yaakuwangula Cape Verde, abateebi balina okulinnyisa omutindo.
MICHO KY'AGAMBA
Micho yategeezezza nti akoze buli kyetaagisa okulaba nga ggoolo zinywa kyokka abateebi bakyalemeddwa okukwatagana obulungi.
"Kino hhenda kukinogera eddagala tugende okuzannya Cape Verde nga buli muteebi avaamu ggoolo," bwe yagumizza.
“Obutateebwa Senegal ne Ethiopia kiraga tuli balungi mu kuzibira naye bwe tuba baakuwangula Cape Verde twetaaga okuteeba,” bwe yakkaatirizza.
Yagambye nti emipiira gyombi gyamuwadde ekifaanyi ekituufu ku abazannyi b'anaasoosa mu kisaawe ku Lwomukaaga.
ABAWUWUTTANYI BABULAMU
Ng’oggyeeko abateebi, Micho agamba n'abawuwuttanyi tebannakwatagana bulungi.
Mu gwa, Ethiopia Khalid Aucho, Hassan Wasswa ne Robert Kakeeto be basoose mu makkati sso nga ku Senegal, yaleese Isaac Muleme mu maaso, n'amugatta ku Aucho ne Wasswa.
Micho yagambye nti bonna bakyabulamu okuyiiyiza abateebi wadde ng'eky'okubugiriza ekisenge bakikola bulungi.
Mu mipiira gino, abateebi abalala okuli Geoffrey Serunkuuma ne Muhammad Shaban baagezeseddwa ne balemwa okulagawo enkyukakyuka.
Cranes ekyatendekerwa mu kibuga Dakar ekya Senegal okutuusa ku Lwomukaaga lw'esuubira okutuuka e Cape Verde ezannye kw'olwo lwennyini.
Omukwasi wa ggoolo, Denis Onyango yagyegasseeko.


text:
ZUUKUKA Na. 1 2017 | Kiki Ekiviirako—Abavubuka Okwennyamira?
Lipoota ziraga nti omuwendo gw’abatiini oba abavubuka abalina obulwadde obw’okwennyamira gweyongedde nnyo.
Kiki ekiyinza okubayamba?
Magazini ya “Zuukuka!” eno erimu amagezi agasobola okuyamba abatiini abalina obulwadde obwo, era eraga n’ebyo abazadde bye basobola okukola okuyamba abaana abo.
OMUTWE OGULI KUNGULU
Kiki Ekiviirako—Abavubuka Okwennyamira?
Laba obubonero kw’omanyira omuvubuka alina obulwadde obwo. Era laba abazadde n’abantu abalala bye bayinza okukola okubayamba
Akamwenyumwenyu—Kirabo ky’Osobola Okugabana n’Abalala
Omuntu bw’akumwenyeza, k’abe mukwano gwo oba omuntu omulala gw’otomanyi, kikuleetera okuwulira obulungi.
BAYIBULI KY'EGAMBA
Okuggyamu Olubuto
Buli mwaka, abantu bukadde na bukadde baggyamu embuto. Kiri eri buli muntu okwesalirawo eky’okukola ku nsonga eyo?
“Baatulaga Okwagala Kungi”
Ku lw’omukaaga nga Apuli 25, 2015, musisi ow’amaanyi yayita mu Nepal. Abajulirwa ba Yakuwa baalaga batya bakkiriza bannaabwe okwagala?
EBIYAMBA AMAKA
Engeri gy’Oyinza Okulaga nti Osiima
Omwami n’omukyala buli omu bw’afuba okulaba ebirungi mu munne enkolagana yaabwe yeeyongera okunywera. Kiki ekiyinza okukuyamba okusiima munno?
KYAJJAWO KYOKKA?
Ekikakampa ky’Ekiwuka Ekiyitibwa Silver Ant eky’Omu Ddungu Sahara
Ekiwuka ekyo kye kimu ku biramu ebisinga okugumira ebbugumu eringi. Kiki ekiyamba ekiwuka ekyo okugumira ebbugumu eringi?


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
25 Ai Yakuwa, ggwe Katonda wange.
Nkugulumiza, ntendereza erinnya lyo,
Kubanga okoze ebintu ebyewuunyisa;+
Ebintu ebyateekebwateekebwa okuva mu biseera eby’edda,+
Mu bwesigwa,+ era mu mazima.
2 Kubanga ekibuga okifudde ntuumu ya mayinja,
Ekibuga ekiriko bbugwe okifudde bifunfugu ebimerenguka.
Omunaala gw’omugwira kibuga ekitakyaliwo;
Tekiriddamu kuzimbibwa.
3 Eyo ye nsonga lwaki eggwanga ery’amaanyi lirikugulumiza;
Ekibuga eky’amawanga amakambwe kirikutya.+
4 Kubanga ofuuse kigo eri omunaku,
Ekigo eri omwavu ali mu buyinike,+
Ekifo ekiddukirwamu mu kiseera eky’enkuba erimu kibuyaga,
Ekisiikirize mu kiseera eky’omusana.+
Obusungu bw’abakambwe bwe buba ng’enkuba erimu kibuyaga ekuba ekisenge,
5 Okomya okuleekaana kw’abagwira
Nga bw’omalawo ebbugumu mu nsi enkalu.
Ng’ebbugumu bwe liggwaawo olw’ekisiikirize ky’ekire,
Bwe lutyo oluyimba lw’abakambwe bwe lusirisibwa.
6 Ku lusozi luno+ Yakuwa ow’eggye aliteekerateekera amawanga gonna
Ekijjulo eky’ebya ssava,+
Ekijjulo okuli omwenge omulungi,
Eky’ebya ssava ebijjudde obusomyo,
Eky’omwenge omulungi, ogusengejjeddwa.
7 Ku lusozi luno aliggyawo looti ebuutikidde amawanga gonna
N’ekibikka ekyezingiridde ku mawanga gonna.
8 Alimirira ddala okufa emirembe gyonna,+
Era Yakuwa Mukama Afuga Byonna alisangula amaziga mu maaso gonna.+
Ekivume ky’abantu be alikiggya ku nsi yonna,
Kubanga Yakuwa kennyini y’akyogedde.
9 Mu kiseera ekyo baligamba nti:
“Laba! Ono ye Katonda waffe!+
Essuubi lyaffe tulitadde mu ye,+
Era alitulokola.+
Ono ye Yakuwa!
Essuubi lyaffe tulitadde mu ye.
Ka tusanyuke, tujaganye, kubanga atulokola.”+
10 Kubanga omukono gwa Yakuwa gulibeera ku lusozi luno,+
Era Mowaabu alirinnyirirwa mu kifo kye+
Ng’ebisubi bwe birinnyirirwa mu ntuumu y’ebigimusa.
11 Aligolola omukono gwe n’akuba Mowaabu
Ng’omuntu awuga bw’akuba amazzi n’emikono gye,
Era alikkakkanya amalala ge+
Ng’akozesa emikono gye mu ngeri ey’obukugu.
12 Ekibuga ekyetooloddwa bbugwe omuwanvu era ow’amaanyi
Alikisuula;
Alikimenya n’akisuula wansi mu nfuufu.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Isaaya 25
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
OMUNAALA GW'OMUKUUMI—OGW'OKUSOMA MU KIBIINA Ssebutemba 2017
Magazini eno erimu ebitundu eby’okusoma okuva nga Okitobba 23 okutuuka nga Noovemba 26, 2017.
Yiga Okwefuga
Ebyo bye tusoma ku bantu aboogerwako mu Bayibuli abeefuga n’abateefuga bituyamba bitya okuyiga okwefuga? Lwaki Abakristaayo balina okuyiga okwefuga?
Beera Musaasizi nga Yakuwa
Lumu Katonda yayogera ne Musa n’alangirira erinnya lye n’engeri ze. Emu ku ngeri ze yasooka okwogerako bwe busaasizi. Obusaasizi kye ki era lwaki engeri eyo nkulu?
EBYAFAAYO
Nfunye Enkizo Okukolera Awamu n’Abasajja Abakulu mu by’Omwoyo
David Sinclair afunye essanyu lingi okukolera awamu ne baganda baffe ne bannyinaffe abeesigwa mu bbanga ery’emyaka 61 ly’amaze ng’aweereza ku Beseri.
“Ekigambo kya Katonda Waffe Kibeerawo Emirembe Gyonna”
Bayibuli kye kitabo ekikyasinze okwettanirwa abantu wadde nga yawandiikibwa dda, wadde nga wabaddewo enkyukakyuka mu nnimi ne mu by’obufuzi, era wadde nga wabaddewo abaziyiza omulimu gw’okugivvuunula.
“Ekigambo kya Katonda . . . kya Maanyi”
Bangi bakoze enkyukakyuka ez’amaanyi oluvannyuma lw’okuyiga Bayibuli. Kiki kye tulina okukola bwe tuba ab’okuganyulwa mu Kigambo kya Katonda?
“Beera Muvumu . . . Okole Omulimu”
Lwaki tulina okuba abavumu, era kiki ekiyinza okutuyamba okuba abavumu?


text:
Chapter 35
1 Musa n'akuŋŋaanya ekibiina kyonna eky'abaana ba Isiraeri, n'abagamba nti Bino bye bigambo Mukama by'alagidde, mmwe okubikola.
2 Ennaku omukaaga emirimu gikolerwengamu, naye ku lunaku olw'omusanvu wabenga olunaku olutukuvu gye muli, ssabbiiti ey'okuwummula okutukuvu eri Mukama: buli anaakolerangako omulimu gwonna anattibwanga.
3 Temukumanga muliro gwonna mu nnyumba zammwe zonna ku lunaku olwa ssabbiiti.
4 Musa n'abuulira ekibiina kyonna eky'abaana ba Isiraeri nti Kino kye kigambo Mukama ky'alagidde, ng'ayogera nti
5 Muggye ku bannammwe ekiweebwayo eri Mukama: buli alina omutima ogukkiriza, akireete, kye kiweebwayo ekya Mukama; zaabu, ne ffeeza, n'ekikomo;
6 ne kaniki, n'olugoye olw'effulungu, n'olumyufu, ne bafuta, n'ebyoya by'embuzi;
7 n'amaliba g'endiga amannyike amamyufu, n'amaliba g'eŋŋonge, n'omuti gwa sita;
8 n'amafuta g'ettabaaza, n'eby'akaloosa eby'amafuta ag'okufukako, n'eby'akaloosa eby'okunyookeza;
9 n'amayinja aga onuku, n'amayinja ag'okutona, okubeera ku kkanzu ne ku kyomukifuba.
10 Era buli muntu mu mmwe alina omutima ogw'amagezi ajje akole byonna Mukama by'alagidde;
11 ennyumba, eweema yaayo n'eky'okugibikkako, ebikwaso byayo, n'embaawo zaayo, n'emiti gyayo, n'empagi zaayo, n'ebinnya byayo;
12 essanduuko, n'emisituliro gyayo, entebe ey'okusaasira, n'eggigi eryawulamu;
13 emmeeza n'emisituliro gyayo, n'ebintu byayo byonna, n'emigaati egy'okulaga;
14 era n'ekikondo eky'ettabaaza, n'ebintu byakyo, n'ettabaaza zaakyo, n'amafuta ag'ettabaaza;
15 n'ekyoto eky'okwoterezangako, n'emisituliro gyakyo, n'amafuta ag'okufukako, n'obubaane obuwoomerevu, n'akatimba ak'oluggi olw'omu mulyango ogw'eweema;
16 ekyoto eky'okwokerangako ekiweebwayo, era n'ekitindiro kyakyo eky'ekikomo, emisituliro gyakyo, n'ebintu byakyo byonna, ekinaabirwamu n'entobo yaakyo;
17 ebitimbibwa eby'oluggya, empagi zaalwo, n'ebinnya byazo, n'akatimba ak'oluggi olw'oluggya;
18 enninga ez'eweema, n'enninga ez'oluggya, n'emigwa gyabyo;
19 n'ebyambalo ebikolebwa obulungi, eby'okuweererezangamu mu watukuvu, ebyambalo ebitukuvu ebya Alooni kabona, n'ebyambalo eby'abaana be, eby'okuweererezangamu mu bwakabona.
20 Ekibiina kyonna eky'abaana ba Isiraeri ne bagenda ne bava mu maaso ga Musa.
21 Ne bajja buli muntu omutima gwe gwe gwakubiriza, era na buli muntu omwoyo gwe gwe gwakkirizisa, ne baleeta ekiweebwayo ekya Mukama, olw'omulimu ogw'eweema ey'okusisinkanirangamu, n'olw'okuweereza kwayo kwonna, n'olw'ebyambalo ebitukuvu.
22 Ne bajja, abasajja era n'abakazi, bonna abaalina emitima egikkiriza, ne baleeta amapeesa, n'empeta ez'omu matu, n'eziriko obubonero, n'amagemu, amakula gonna aga zaabu; buli muntu eyawa ekiweebwayo ekya zaabu eri Mukama.
23 Na buli muntu eyalabika ng'alina kaniki n'olugoye olw'effulungu, n'olumyufu, ne bafuta ennungi, n'ebyoya by'embuzi, n'amaliba g'endiga amannyike amamyufu, n'amaliba g'eŋŋoonge, n'abireeta.
24 Buli muntu eyawaayo ekiweebwayo ekya ffeeza n'ekikomo yaleeta ekiweebwayo ekya Mukama: na buli muntu eyalabika ng'alina omuti gwa sita olw'omulimu gwonna gwonna ogw'okuweereza, n'aguleeta.
25 N'abakazi bonna abaalina emitima egy'amagezi ne balanga n'engalo zaabwe, ne baleeta bye baalanga, kaniki, n'olugoye olw'effulungu, n'olumyufu, ne bafuta ennungi.
26 N'abakazi bonna emitima gyabwe be gyakubiriza mu magezi ne balanga ebyoya by'embuzi.
27 N'abakulu ne baleeta amayinja aga onuku, n'ag'okutona, okubeera ku kkanzu ne ku ky'omu kifuba;
28 n'eby'akaloosa, n'amafuta; olw'ettabaaza, n'olw'amafuta ag'okufukako, n'olw'obubaane obuwoomerevu.
29 Abaana ba Isiraeri baaleeta ekiweebwayo eky'emyoyo egy'eddembe eri Mukama; buli musajja n'omukazi, emitima gyabwe be gyakkirizisa okuleetera omulimu gwonna Mukama gwe yalagira okukola mu mukono gwa Musa.
30 Musa n'agamba abaana ba Isiraeri nti Laba, Mukama ayise erinnya Bezaaleeri omwana wa Uli, omwana wa Kuuli, ow'ekika kya Yuda;
31 era amujjuzizza omwoyo gwa Katonda, mu magezi, mu kutegeera, ne mu kumanya, ne mu buli ngeri y'okukola:
32 n'okuyiiya emirimu egy'amagezi, n'okukola omulimu gwa zaabu, n'ogwa ffeeza, n'ogw'ekikomo,
33 n'ogw'okusala amayinja ag'okutona, n'ogw'okwola emiti, okukola buli ngeri y'emirimu egy'amagezi.
34 Era ateese mu mutima gwe okuyigiriza, ye era ne Okoliyaabu, omwana wa Akisamaki, ow'ekika kya Ddaani.
35 Abo abajjuzizza emitima gyabwe amagezi, okukola buli ngeri y'emirimu, egy'omusazi w'amayinja, n'egy'omukozi ow'amagezi, n'egy'omudaliza, egya kaniki, n'egy'olugoye olw'effulungu n'egy'olumyufu, n'egya bafuta ennungi, n'egy'omulusi egya bonna abakola emirimu gyonna gyonna, n'abo abayiiya emirimu egy'amagezi.


text:
AMAGEZI AG’EDDA AGAKYAKOLA NE LEERO
Teweeraliikiriranga
BAYIBULI KY’EGAMBA: “Mulekere awo okweraliikirira ebikwata ku bulamu bwammwe.”
Kitegeeza ki? Yesu ye yayogera ebigambo ebyo waggulu ng’ayigiriza abantu. Okusinziira ku kitabo ekimu ekinnyonnyola ebigambo ebiri mu Bayibuli, ekigambo ky’Oluyonaani ekyavvuunulwa ‘okweraliikirira’ kizingiramu “okweraliikirira eby’enfuna, eky’okulya, n’ebizibu ebirala abantu bye batera okufuna mu bulamu.” Ate era abantu batera okweraliikirira ebintu ebiyinza okubaawo mu biseera eby’omu maaso. Si kikyamu okulowooza ku byetaago byaffe n’eby’ab’omu maka gaffe. (Abafiripi 2:20) Naye Yesu bwe yagamba nti “temweraliikiriranga,” yali atuyigiriza okwewala okweraliikirira eby’enkya ne kitumalako essanyu lye tulina leero.
Amagezi ago gakyakola? Amagezi ago gakyakolera ddala. Lwaki tugamba bwe tutyo? Okunoonyereza okumu kulaga nti abantu abamu abeeraliikirira ennyo bafuna “endwadde z’omutima, alusa, asima, n’endwadde endala.”
Yesu yalaga nti tekigasa kweraliikirira. Yagamba nti: “Ani ku mmwe bwe yeeraliikirira ayinza okwongerako wadde akatono ku kiseera ky’obulamu bwe?” (Matayo 6:27) Ne bwe tweraliikirira ennyo, tetuyinza kwongera ku kiseera kya bulamu bwaffe wadde eddakiika emu bw’eti, era okweraliikirira tekusobola kumalawo bizibu bye tulina. Ng’oggyeeko ekyo, bye tweraliikirira biyinza n’obutabeerawo. Kakensa omu yagamba nti: “Okweraliikirira ebinaabaawo mu biseera eby’omu maaso kuba kumala biseera, ate bye tweraliikirira biyinza n’obutabeerawo nga bwe tulowooza.”
Biki ebisobola okukuyamba okwewala okweraliikirira? Okusookera ddala, weesige Katonda. Bwe kiba nti Katonda awa ebinyonyi emmere era n’alabirira ebimuli ne birabika bulungi, kati olwo abantu abamusinza taabawe bye beetaaga mu bulamu? (Matayo 6:25, 26, 28-30) Eky’okubiri, lowooza ku bya leero. Yesu yagamba nti: “Temweraliikiriranga bya nkya, kubanga olunaku olw’enkya lunaaba n’ebyeraliikiriza ebyalwo. Buli lunaku luba n’emitawaana egirumala.”
Bwe tukolera ku magezi ga Yesu ago, tujja kwewala ebizibu ebiva mu kweraliikirira. N’ekisinga obukulu, tujja kufuna “emirembe gya Katonda.”


text:
Chapter 6
1 Awo olwatuuka bwe baabuulira Sanubalaati ne Tobiya ne Gesemu Omuwalabu n'abalabe baffe abalala nga nzimbye bbugwe, era nga tewakyali kituli ekisigadde omwo; (newakubadde nga nali nga sinnasimba nzigi mu miryango mu biro ebyo;)
2 awo Sanubalaati ne Gesemu ne bantumira nga boogera nti Jjangu tulabaganire mu kaalo akamu ak'omu lusenyi lwa Ono. Naye nga baalowooza okunkola obubi.
3 Ne mbatumira ababaka nga njogera nti Nkola omulimu omunene n'okuyinza siyinza kuserengeta: omulimu gwandirekeddwayo ki, nze nga nguvuddeko ne nserengeta gye muli?
4 Ne bantumira bwe batyo emirundi ena; ne mbaddamu bwe ntyo.
5 Awo Sanubalaati n'antumira omuddu we bw'atyo omulundi ogw'okutaano ng'alina mu mukono gwe ebbaluwa etezingiddwa mu mukono gwe;
6 omwawandiikibwa nti Mu mawanga mulimu ebigambo era Gasimu akyogera nga ggwe n'Abayudaaya mwagala okujeema; kyova ozimba bbugwe: era oyagala okuba kabaka waabwe, ebigambo ebyo bwe byogera bwe bityo.
7 Era otaddewo ne bannabbi ab'okubuulira ebigambo byo e Yerusaalemi nga boogera nti Mu Yuda mulimu kabaka: kale nno kabaka alibuulirwa ng'ebigambo ebyo bwe biri. Kale nno jjangu tuteese fembi.
8 Awo ne mmutumira nga njogera nti Tewakolebwanga bigambo nga bw'otogera naye obigunze mu mutima gwo ggwe.
9 Kubanga bonna banditutiisizza nga boogera nti Emikono gyabwe girifuuka minafu okuva ku mulimu guleme okukolebwa. Naye kaakano, ai Katonda, nyweza ggwe emikono gyange.
10 Awo ne nnyingira mu nnyunba ya Semaaya mutabani wa Deraaya mutabani wa Meketaberi eyasibibwa; n'ayogera nti Tulabaganire mu nnyumba ya Katonda munda wa yeekaalu, era tuggalewo enzigi za yeekaalu: kubanga banajja okukutta; weewaawo, mu kiro mwe banajjira okukutta.
11 Ne njogera nti Omusajja eyenkana awo nga nze nandidduse? era ani eyenkana nga nze eyandiyingidde mu yeekaalu okuwonya obulamu bwe? siiyingiremu.
12 Ne ntegeera, era, laba, Katonda teyamutuma: naye yandagulako obunnabbi buno: era Tobiya ne Sanubalaati baali bamuguliridde.
13 Kyeyava aguliririrwa ntye nkole bwe ntyo nnyonoone, babeeko kwe banaggya ensonga ey'ebigambo ebibi, banvume.
14 Ai Katonda wange, jjukira Tobiya ne Sanubalaati ng'ebikolwa byabwe ebyo bwe byali, era ne nnabbi omukazi Nowadiya, ne bannabbi abalala abandintiisizza.
15 Bwe kityo bbugwe n'aggwa okukola ku lunaku olw'amakumi abiri mu ttaano olw'omwezi Eruli, mu nnaku amakumi ataano mu biri.
16 Awo olwatuuka abalabe baffe bonna bwe baawulira bwe batyo, bannaggwanga bonna abatwetoolodde ne batya ne baggweeramu ddala omwoyo mu maaso gaabwe bo: kubanga baalaba ng'omulimu guno gwakolebwa Katonda waffe.
17 Era mu nnaku ezo abakungu ba Yuda ne baweereza Tobiya ebbaluwa nnyingi, ebbaluwa za Tobiya ne zijja gye bali.
18 Kubanga mu Yuda mwalimu bangi abamulayirira kubanga yali mukoddomi wa Sekaniya mutabani wa Ala; ne mutabani we Yekokanani yali awasizza muwala wa Mesullamu mutabani wa Berekiya.
19 Era ne boogera ku bikolwa bye ebirungi mu maaso gange, ne bamubuulira ebigambo byange. Tobiya n'aweereza ebbaluwa okuntiisa.


text:
Chapter 2
1 Era bano be baana ab'omu ssaza, abaayambuka okuva mu busibe bw'abo abaatwalibwa, Nebukadduneeza kabaka w'e Babulooni be yatwala e Babulooni, era abaddayo e Yerusaalemi ne Yuda, buli muntu mu kibuga ky'ewaabwe;
2 abajja ne Zerubbaberi, Yesuwa, Nekkemiya, Seraya, Leeraya, Moluddekaayi, Birusani, Misupaali, Biguvayi, Lekumu, Baana. Omuwendo gw'abasajja b'abantu ba Isiraeri:
3 abaana ba Palosi, enkumi bbiri mu kikumi mu nsanvu mu babiri.
4 Abaana ba Sefatiya, ebikumi bisatu mu nsanvu mu babiri.
5 Abaana ba Ala, lusanvu mu nsanvu mu bataano.
6 Abaana ba Pakasumowaabu, ab'oku baana ba Yesuwa ne Yowaabu, enkumi bbiri mu lunaana mu kkumi mu babiri.
7 Abaana ba Eramu, lukumi mu ebikumi bibiri mu ataano mu bana.
8 Abaana ba Zattu, lwenda mu ana mu bataano.
9 Abaana ba Zakkayi, lusanvu mu nkaaga.
10 Abaana ba Bani, lukaaga mu ana mu babiri.
11 Abaana ba Bebayi, lukaaga mu abiri mu basatu.
12 Abaana ba Azugaadi, lukumi mu ebikumi bibiri mu abiri mu babiri.
13 Abaana ba Adonikamu, lukaaga mu nkaaga mu mukaaga.
14 Abaana ba Biguvaayi, enkumi bbiri mu ataano mu mukaaga.
15 Abaana ba Adini, ebikumi bina mu ataano mu bana.
16 Abaana ba Ateri, aba Keezeekiya, kyenda mu munaana.
17 Abaana ba Bezayi, ebikumi bisatu mu abiri mu basatu.
18 Abaana ba Yola, kikumi mu kkumi mu babiri.
19 Abaana ba Kasumu, ebikumi bibiri mu abiri mu basatu.
20 Abaana ba Gibbali, kyenda mu bataano.
21 Abaana ba Besirekemu, kikumi mu abiri mu basatu.
22 Abasajja b'e Netofa, amakumi ataano mu mukaaga.
23 Abasajja b'e Anasosi, kikumi mu abiri mu munaana.
24 Abaana ba Azumavesi, amakumi ana mu babiri.
25 Abaana ba Kiriaswalimu, Kefira, ne Beerosi, lusanvu mu ana mu basatu.
26 Abaana ba Laama ne Geba, lukaaga mu abiri mu omu.
27 Abasajja b'e Mikumasi, kikumi mu abiri mu babiri.
28 Abasajja b'e Beseri ne Ayi, ebikumi bibiri mu abiri mu basatu.
29 Abaana ba Nebo, amakumi ataano mu babiri.
30 Abaana ba Magubisi, kikumi mu ataano mu mukaaga.
31 Abaana ba Eramu omulala, lukumi mu ebikumi bibiri mu ataano mu bana.
32 Abaana ba Kalimu, ebikumi bisatu mu abiri.
33 Abaana ba Loodi, Kadidi, ne Ono, lusanvu mu abiri mu bataano.
34 Abaana b'e Yeriko, ebikumi bisatu mu ana mu bataano.
35 Abaana ba Senaa, enkumi ssatu mu lukaaga mu asatu.
36 Bakabona: abaana ba Yedaya, ab'omu nnyumba ya Yesuwa, lwenda mu nsanvu mu basatu.
37 Abaana ba Immeri, lukumi mu ataano mu babiri.
38 Abaana ba Pasukuli, lukumi mu ebikumi bibiri mu ana mu musanvu.
39 Abaana ba Kalimu, lukumi mu kkumi mu musanvu.
40 Abaleevi: abaana ba Yesuwa ne Kadumyeri, ab'oku baana ba Kodaviya, nsanvu mu bana.
41 Abayimbi: abaana ba Asafu, kikumi mu abiri mu munaana.
42 Abaana b'abaggazi: abaana ba Sallumu, abaana ba Ateri, abaana ba Talumoni, abaana ba Akkubu, abaana ba Katita, abaana ba Sobayi, bonna kikumi mu asatu mu mwenda.
43 Abanesinimu: abaana ba Zika, abaana ba Kasufa, abaana ba Tabbawoosi:
44 abaana ba Kerosi, abaana ba Siyaka, abaana ba Padoni:
45 abaana ba Lebana, abaana ba Kagaba, abaana ba Akkabu;
46 abaana ba Kagabu, abaana ba Samulaayi, abaana ba Kanani;
47 abaana ba Gidderi, abaana ba Gakali,abaana ba Leyaya;
48 abaana ba Lezini, abaana ba Nekoda, abaana ba Gazzamu;
49 abaana ba Uzza, abaana ba Paseya, abaana ba Besayi;
50 abaana ba Asuna, abaana ba Meyunimu, abaana ba Nefisimu;
51 abaana ba Bakubuki, abaana ba Kakufa, abaana ba Kalukuli;
52 abaana ba Bazulusi, abaana ba Mekida, abaana ba Kalusa
53 abaana ba Balukosi, abaana ba Sisera, abaana ba Tema;
54 abaana ba Neziya, abaana ba Katifa.
55 Abaana b'abaddu ba Sulemaani: abaana ba Sotayi, abaana ba Kassoferesi, abaana ba Peruda;
56 abaana ba Yaala, abaana ba Dalukoni, abaana ba Gidderi;
57 abaana ba Sefatiya, abaana ba Kattiri, abaana ba Pokeresukazzebayimu, abaana ba Ami.
58 Abanesinimu bonna n'abaana b'abaddu ba Sulemaani baali ebikumi bisatu mu kyenda mu babiri.
59 Era bano be baayambuka okuva e Terumeera, e Terukalusa, e Kerubu, e Yaddani n'e Immeri: naye ne batayinza kulaga nnyumba za bakitaabwe n'okuzaalibwa kwabwe oba nga ba Isiraeri:
60 abaana ba Deraya, abaana ba Tobiya, abaana ba Nekoda, lukaaga mu ataano mu babiri.
61 Ne ku baana ba bakabona: abaana ba Kabaya, abaana ba Kakkozi, abaana ba Baluzirayi eyawasa omukazi ku bawala ba Baluzirayi Omugireyaadi, n'atuumibwa ng'erinnya lyabwe bwe lyali.
62 Abo ne banoonya amannya gaabwe mu abo abaabalibwa ng'okuzaalibwa kwabwe bwe kwali, naye ne batalabika: kyebaava bababoola ne babagoba mu bwakabona.
63 Tirusaasa n'abagamba balemenga okulya ku bintu ebitukuvu ennyo okutuusa lwe walibaawo kabona alina Ulimu ne Sumimu.
64 Ekibiina kyonna okugatta kyali obukumi buna mu enkumi bbiri mu ebikumi bisatu mu nkaaga,
65 obutassaako baddu baabwe n'abazaana baabwe, omuwendo gwabwe kasanvu mu ebikumi bisatu mu asatu mu musanvu: era baalina abasajja abayimbi n'abakazi abayimbi ebikumi bibiri.
66 Embalaasi zaabwe zaali lusanvu mu asatu mu mukaaga; ennyumbu zaabwe ebikumi bibiri mu ana mu ttaano;
67 eŋŋamira zaabwe ebikumi bina mu asatu mu ttaano; endogoyi zaabwe kakaaga mu lusanvu mu abiri.
68 Awo abamu ku mitwe gy'ennyumba za bakitaabwe bwe bajja mu nnyumba ya Mukama eri mu Yerusaalemi ne bawaayo ku bwabwe olw'ennyumba ya Katonda okugisimba mu kifo kyayo:
69 ne bawa ng'obuyinza bwabwe bwe bwali mu ggwanika ery'omulimu daliki obukumi mukaaga mu lukumi eza zaabu, ne laateri eza ffeeza enkumi ttaano, n'ebyambalo bya bakabona kikumi.
70 Awo bakabona n'Abaleevi n'abamu ku bantu n'abayimbi n'abaggazi n'Abanesinimu ne babeeranga mu bibuga byabwe ne Isiraeri yenna mu bibuga byabwe.


text:
BULI kika kisaliddwa ensimbi obukadde 13 okuzimba ebibumbe ebigenda okuteekebwa ku luguudo Kabakanjagala ng’omu ku kaweefube w’Obwakabaka bwa Buganda okutumbula obulambuzi n’okunyweza ebika.
Ku Lwokutaano May 13, 2016, Katikkiro Charles Peter Mayiga yatongozza omulimu gw’okunoonya ssente zino nga mu buli kika mwalondobeddwayo omuntu agenda okukulemberamu ensonga eno ng’era bano baweereddwa nsalesale wa July 2016 okulaba ng’ensimbi zino zifuniddwa.
Mayiga yagambye nti “ Oluguudo Kabakanjagala lwabyafaayo bya Buganda ng’olulala lwoyinza okulegerageranyako lwe luva e Seguku okutuuka e Naggalabi- Omulangira waayita ng’agenda okufuuka Kabaka.
Ebyafaayo bwebiti biteekwa okukuumibwa era twebaza KCCA okulukola nga tubasabye okukola ku bintu bingi okuli n’okuzza akabonero k’empala mu kabonero ka KCCA lwakuba tebanakikola!”
Katikkiro Mayiga yayongedde n'ategeeza nti enteekateeka y’okuteeka ebibumbe ebiggyayo buli kika bwekifanana mulimu mulungi, ebika gwebirina okuwagira okusobozesa buli muntu okumanya ekika kye n’okutumbula eby’obulambuzi.
Minisita Omubeezi Ow’ebyobulambuzi e Mmengo yategezezza nti buli kibumbe kigenda kuteekebwa ku kibanja ky’ekika ekyo kyekirina ku luguudo luno era nategeza nti omulimu guno gusanye okuwagirwa oluvanyuma lwa Gavumenti okutaliza eggombolola y’e Lubaga ng’entabiiro y’ebyobulambuzi mu Kampala.
ABAMU KU BAGENDA OKUKULEMBERAMU OMULIMU MU BULI KIKA: Maria Nabasirye Kiwanuka- Nvuma, Jennifer Nakku Musisi Ssemakula- Ffumbe, John Kitenda- Mpindi, Kiwalabye Male-Kkobe,Hajj Musa Ssemambo- Njovu, Matia Kanyerezi- Nsenene, Gaster Lule Ntakke- Ngonge, Kasozi Mutebi- Mmamba ne Katikkiro w’Akasimba, Lwanga.
Bano babadde ng’omulimu guno gutongozebwa e Bulange- Mmengo nebasabibwa okunoonyayo bannabwe bwebanaguggusa nga buli omu anaconda ku nsimbi z’ekika kye, erinnya lye lyakuteekebwa ku kibumbe kino.


text:
Gaddafi Int. 2-0 Olira
Gafford 2-1 Kawempe
Western Utd 1- 2 Ajax
Queens London College 5-0 Rinnes
Divine Stars 1-0 Eastern Heroes
Buikwe She Red Stars 3-2 UCU
Lady Cardinals ABA Kawempe Muslim FC, bakiikidde ddifiiri wa FIFA, Irene Namubiru, ensingo nga bamulumiriza okubalamu amancoolo, Gafford Ladies n'abakuba n'ebaggya ku ntikko y'ekibinja mu gwa FUFA Women Elite League.
Namubiru yasaze ggoolo ya Favour Nambatya owa Kawempe bwe yatomedde omutwe okuva mu kkoona lya Hasifa Nassuuna n'ategeeza nti baasoose kukola kisobyo ku mukwasi wa ggoolo ya Gafford bo aba Kawempe Muslim kye baawakanyizza.
Gafford, omupiira yaguwangudde ku ggoolo 2-1 ezaalese aba Kawempe nga batolotooma. Gwazannyiddwa ku kisaawe kya Cleverand Hill Junior School e Kyebando.
Nga tezinnasisinkana, zombi zaabadde zaakasamba emipiira etaano nga Kawempe tennasuula kabonero nga y'ekulembedde ekibinja kya Victoria ku bubonero 15 nga Gafford yeetaaga kuwangula okugiwanulayo nayo kye yakoze


text:
NNAALINNYA w’Amasiro g’e Kasubi, Beatrice Namikka ayimbuddwa okuva mu kkomera e Luzira oluvannyuma lw’okumusasulira ebbanja lyonna ery’obukadde 27, ezaabadde zimusibisizza.
Abambejja n’Abalangira, baakedde kweyiwa ku kkooti enkulu mu Kampala ku Lwokutaano nga balinda Namikka era bwe zaaweze essaawa 3:00 ez’oku makya, Namikka n’aleetebwa mu bbaasi y’amakomera n’abasibe abalala.
Ye n’abantu be baagenze ew’omulamuzi Flavia Nassuuna Matovu, ne basasula ssente zonna obukadde 27 ezibadde zimubanjibwa, n’ateebwa era obwedda abambejja bagamba nti ekikolwa ky’okusiba Namikka tekyakoleddwa mu mutima mulungi wabula kyagendereddwaamu kumuweebuula. Ensonda zaategeezezza nti Kabaka yasiimye n’awaayo ssente zonna okusobozesa Namikka okuyimbulwa obunnambiro.
Ku Lwokuna, Nnaalinnya Namikka yakwatiddwa bawannyondo ba kkooti, oluvannyuma lw’okuggya ssente obukadde 24 ku bakyala babiri; Juliet Namiiro ne Faridah Kinene ab’e Matugga bwe yabaguza ettaka ery’empewo eriweza yiika nnamba eriri ku kyalo Katadde mu Wakiso, ku Plot 17 Block 94 Kyaddondo.
Baasoose kufuna kiragiro kya kkooti oluvannyuma lw’okugitegeeza nti baawa Namikka ssente obukadde 24 ng’abaguza ettaka eryo ze baamusasulira mu masiro e Kasubi, nga waaliwo n’omulangira Namugala Mawanda, nti kyokka oluvannyuma ne bakizuula nti ettaka lino teryali lya Namikka, lyali lya ssenga we. Okuva olwo babadde bamubanja ssente zaabwe nga takkiriza na kubasisinkana, bbo kwe kwekubira enduulu mu kkooti enkulu.
Amyuka omuwandiisi wa kkooti enkulu, kwe kuyisa ekiragiro ekimukwata olw’okulemererwa okusasula Juilet Namiiro ne Faridah Kinene ssente ze yabatwalako.
Ekiragiro kyayita mu April wa 2017 kyokka ne batamufuna, kwe kuyisa ekirala ekyafulumiziddwa nga May 11, 2017 ekyayisiddwa omulamuzi Flavia Nassuuna Matovu. Bawannyondo ba kkampuni ya WAKA Associates, baakutte Namikka ne bamutwala mu maaso g’omulamuzi Nassuuna n’amusindika e Luzira oluvannyuma lw’okulemererwa okusasula ssente 27,154,200/- ezimubanjibwa, kyokkan’ayimbulwa ku Lwokutaano. Wabula bawannyondo ba WAKA Associates baagambye nti bakyamubanja ssente ze baakozesezza okumunoonya n’okumukwata kyokka baabadde tebannazibalirira


text:
1 Ebyomumirembe Ekisooka
18 Nga wayiseewo ekiseera, Dawudi yalwana n’Abafirisuuti n’abawangula, n’abawambako Gaasi+ n’obubuga obukyetoolodde.+ 2 Yawangula ne Mowaabu,+ era Abamowaabu ne bafuuka baweereza ba Dawudi ne bamuwanga omusolo.+
3 Era Dawudi yalwana ne Kadadezeri+ kabaka wa Zoba+ okumpi ne Kamasi+ n’amuwangula; Kadadezeri yali agenda okugaziya amatwale ge gatuuke ku Mugga Fulaati.+ 4 Dawudi n’amuwambako amagaali 1,000 n’abeebagazi b’embalaasi 7,000 n’abasirikale 20,000 abatambuza ebigere.+ Embalaasi zonna ezisika amagaali Dawudi n’azitema enteega, n’alekawo embalaasi 100 zokka.+ 5 Abasuuli ab’omu Ddamasiko bwe baagenda okudduukirira Kadadezeri kabaka wa Zoba, Dawudi n’abattamu abantu 22,000.+ 6 Oluvannyuma Dawudi n’ateeka enkambi z’abasirikale mu Busuuli omuli ekibuga Ddamasiko, Abasuuli ne bafuuka baweereza be era ne bamuwanga omusolo. Yakuwa n’awanga Dawudi obuwanguzi* yonna gye yagendanga.+ 7 Era Dawudi yaggya ku baweereza ba Kadadezeri engabo enneetooloovu eza zzaabu n’azitwala e Yerusaalemi. 8 Ate era Dawudi yaggya ekikomo kingi nnyo mu Tibukasi ne mu Kuni, ebibuga bya Kadadezeri. Ekikomo ekyo Sulemaani yakikolamu ttanka ey’ekikomo*+ n’empagi n’ebintu ebirala ebikozesebwa.+
9 Kabaka Toowu owa Kamasi bwe yawulira nti Dawudi yali awangudde eggye lyonna erya Kadadezeri+ kabaka wa Zoba,+ 10 amangu ago n’atuma mutabani we Kadolaamu eri Kabaka Dawudi okumubuuza bw’ali n’okumukulisa olw’okulwanyisa Kadadezeri n’amuwangula, (kubanga Kadadezeri yalwanyisanga nnyo Toowu), era yamutwalira n’ebintu ebya buli kika ebya zzaabu ne ffeeza n’ekikomo. 11 Ebyo nabyo Kabaka Dawudi yabiwaayo* eri Yakuwa+ awamu ne ffeeza ne zzaabu bye yali aggye mu mawanga gonna: mu Edomu, mu Mowaabu, mu Baamoni,+ mu Bafirisuuti,+ ne mu Bamaleki.+
12 Abisaayi+ mutabani wa Zeruyiya+ yatta Abeedomu 18,000 mu Kiwonvu ky’Omunnyo.+ 13 N’ateeka enkambi z’abasirikale mu Edomu, era Abeedomu bonna ne bafuuka baweereza ba Dawudi.+ Yakuwa n’awanga Dawudi obuwanguzi* yonna gye yagendanga.+ 14 Dawudi n’afuga Isirayiri yonna,+ era n’alamulanga abantu be bonna mu bwenkanya ne mu butuukirivu.+ 15 Yowaabu mutabani wa Zeruyiya ye yali omukulu w’eggye;+ Yekosafaati+ mutabani wa Akirudi ye yawandiikanga ebyabangawo. 16 Zadooki mutabani wa Akitubu ne Akimereki mutabani wa Abiyasaali be baali bakabona; Savusa ye yali omuwandiisi. 17 Benaya mutabani wa Yekoyaada ye yali akulira Abakeresi+ n’Abaperesi;+ ate batabani ba Dawudi be baali abakungu ab’oku ntikko.


text:
Isomo 7
Obukama bwa Ruhanga Nikyo Kiki?
1. Obukama bwa Ruhanga Nikyo Kiki?
Obukama bwa Ruhanga gavumenti ey’omu iguru. Niija kwihaho gavumenti ezindi zoona, ekonyere abantu omu nsi kukora Ruhanga eby’agonza. Omu kasumi akatali kahara Ruhanga naija kukozesa gavumenti enu kukora ha byetaago by’abantu n’okubateraniza hamu.
Ruhanga akakoma Yesu kuba Mukama w’Obukama Bwe.
2. Habwaki Yesu nuwe Mukama arukukirayo oburungi?
Omwana wa Ruhanga nuwe Mukama arukukirayo oburungi habwokuba w’embabazi, w’obwinganiza, kandi aina obusobozi kukonyera abantu. (Yohana 1:14) Hanyuma y’okuhumburwa, akatemba omu iguru y’aikaara ha mukono gwa Yahwe ogw’obulyo y’alindiirra. Akasumi obu kahikire, Ruhanga akamuha obusobozi kutandika kulema ensi, ali omu iguru.
3. Haroho abandi abaralema na Yesu?
Abo abarukwetwa ‘abarukwera’ nubo abarukwija kulema na Yesu omu iguru. (Daniel 7:27) Abakwenda ba Yesu abesigwa nubo barukwera ababandize kukomwa. N’okuhikya hati Yahwe n’akyakoma abakazi n’abasaija abesigwa nka abarukwera. Nk’omulingo Yesu y’ahumbwirwe, n’abo bahumburwa n’omubiri ogw’omwoyo.
Abarukugenda omu iguru bali baingaha? Yesu akabeeta “igana like.” (Luka 12:32) Boona hamu nibaija kuba 144,000. Nibaija kulema ensi bali hamu na Yesu.
4. Kiki ekyabaireho Yesu obu y’atandikire kulema?
Obukama bwa Ruhanga obu bwatandikire omu 1914, * Yesu eki y’abandiizeho kukora kikaba kunaga Setani n’abadaimoni be omu nsi kuruga omu iguru. Habw’ekiniga kiingi, Setani akatandika kuleeta emihito omu nsi. (Okusuku’rwa 12:7-10, 12) Kuruga obu emihito eyeyongire omu bantu. Obulemu, ekihe, endwaire, n’emisisa byoona biri kicweka kye manyikirizo ekirukwoleka ngu Obukama bwa Ruhanga buli haihi kutandika kulema omu nsi.
5. Haroho ebirungi ebirugire omu Bukama bwa Ruhanga?
Habw’okutebeza okurukugenda omu maiso omu nsi yoona, Obukama bunu busoboire kuteraniza hamu abantu baingi kuruga omu mahanga goona. Abantu baingi abaculezi nibaikiriza kulemwa Yesu. Ruhanga obwaraba n’ahwerekereza entekaniza y’ebintu enu embi, abali hansi y’Obukama bwe nibaija kujunwa. Nahabwekyo, boona abarukugonza kugasirwa omu Bukama bunu baina kwega kworobera Yesu.
Omu bwire bw’emyaka 1,000, Obukama bunu nibwija kuhikiriza ekigendererwa kya Ruhanga ekya kara. Ensi obw’erafooka orugonjo orurungi, Yesu naija kugarurra Ise Obukama bwe. (1 Abakolinso 15:24-26) Haroho ou w’akugondeze kugambira ebirukukwata ha Bukama bwa Ruhanga?
^ kac. 12 Kumanya ebirukukiraho ha mulingo obunabbi bwarangire omwaka 1914, rora empapura 216-219 ez’akatabu Baibuli Etwegesa Ki?
Manya Ebirukukiraho
Baibuli Mali Eyegesa Ki?
Mali Tuli omu “Biro bya Hanyuma”?
NIBAHA ABARUKUKORA YAHWE EBY’AGONZA KASUMI KANU?
Omulimo Gwaitu ogw’Okutebeza Gutekaniziibwe Guta?
Nituhondera ekyokurorraho kya Yesu yatuteriiho. Miringo emu eitukozesa kutebeza amakuru amarungi?


text:
OBUTAKKAANYA wakati wa famire ya Zari n’eyomugenzi Ivan Ssemwanga bweyongedde kitaawe wa Ssemwanga omuto, Herbert Luyinda bw’alangidde Zari n’amutegeeza...
ENJAWUKANA mu famire ya Ivan Ssemwanga ne famire ya Zari Hassan eyolekedde ne ku kisaawe e Ntebe aba famire ne mikwano gya Ssemwanga bwe bazze ku kisaawe...
ABAMU ku bacakaze ababadde balya ku ssente za Ivan Ssemwanga na kati bakyamutenda ekisa.
Okuva Zari lwe yalekawo Ssemwanga mu 2013 n’aganza Farouk Ssempala ate gye yava n’aganza Diamond gw’alinamu abaana ababiri, Ssemwanga yagaana okuddamu...
Biibino abadigize bye batagenda kwerabira ku Ivan Ssemwanga
Ebyali mu kwanjula kwa Ivan ne Zari mu bifaananyi
OJJUKIRA Farouk Ssempala eyapasula Zari Hussein ku Ivan Ssemwanga ate naye ne bamumupasulako!
Diamond Platnamz ne Zari Hussein bali mu nteekateeka bategeka mbaga
BANKUBAKYEYO abaakazibwako erya ‘Abasama’ batandise okusumulula ssente ze baaleese okucakala mu ggandaalo lya Ssekukkulu.
OLUVANNYUMA lw’ebbanga nga Zari Hussein ne bba Diamond Platnumz bagaanye okwogera ekituufu oba Zari azadde oba tannaba ekituufu kizuuse. Zari azaalidde...
06 Jul 2017
06 Jul 2017
06 Jul 2017
06 Jul 2017
06 Jul 2017


text:
Chapter 18
1 Mukama n'agamba Musa nti
2 Yogera n'abaana ba Isiraeri, obagambe nti Nze Mukama Katonda wammwe.
3 Ng'ebikolwa bwe biri eby'omu nsi y'e Misiri, gye mwatuulangamu, temukolanga bwe mutyo: era ng'ebikolwa bwe biri eby'omu nsi ya Kanani, gye ndibatuusaamu, temukolanga bwe mutyo: so temutambuliranga mu mateeka gaabwe.
4 Emisango gyange gye muba mukolanga, n'amateeka gange ge muba mwekuumanga, okubitambulirangamu: nze Mukama Katonda wammwe.
5 Kale mwekuumenga amateeka gange n'emisango gyange; ebyo omuntu bw'anaabikolanga, anaabanga mulamu olw'ebyo: nze Mukama.
6 Tewabanga ku mmwe anaasembereranga ow'obuko yenna, okubikkula ku nsonyi ze: nze Mukama.
7 Ensonyi za kitaawo, ze nsonyi za nnyoko, tozibikkulangako: ye nnyoko; tobikkulanga ku nsonyi ze.
8 Tobikkulanga ku nsonyi za musika wa nnyoko: ze nsonyi za kitaawo.
9 Ensonyi za mwannyoko azaalibwa kitaawo, azaalibwa nnyoko, oba yazaalibwa waka, yazaalibwa walala, ensonyi zaabwe tozibikkulangako.
10 Ensonyi za muwala wa mutabani wo, oba muwala wa muwala wo, ensonyi zaabwe tozibikkulangako: kubanga ensonyi zaabwe ze zizo ggwe.
11 Ensonyi za muwala wa mukazi wa kitaawo, kitaawo gw'azaala, oyo mwannyoko, tobikkulanga ku nsonyi ze.
12 Tobikkulanga ku nsonyi za ssenga wo: oyo wa buko ne kitaawo.
13 Tobikkulanga ku nsonyi za muganda wa nnyoko: oyo wa buko ne nnyoko.
14 Tobikkulanga ku nsonyi za muganda wa kitaawo, tosembereranga mukazi we: oyo ssenga wo.
15 Tobikkulanga ku nsonyi za muka mwana wo: oyo muka mutabani wo; tobikkulanga ku nsonyi ze.
16 Tobikkulanga ku nsonyi za muka muganda wo: ze nsonyi za muganda wo.
17 Tobikkulanga ku nsonyi z'omukazi n'eza muwala we; totwalanga muwala wa mutabani we, newakubadde muwala wa muwala we, okubikkula ku nsonyi ze; abo ba buko: ekyo kibi.
18 So totwalanga mukazi wamu ne muganda we, okuba muggya we, okubikkula ku nsonyi ze, wamu ne munne, ye ng'akyali mulamu.
19 So tosembereranga mukazi okubikkula ku nsonyi ze, ng'akyayawulibwa olw'obutali bulongoofu bwe.
20 So tosulanga na muka muliraanwa wo, okweyonoona naye.
21 So towangayo ku zzadde lyo okubayisa mu muliro eri Moleki, so tovumisanga linnya lya Katonda wo: nze Mukama.
22 Tosulanga na basajja, nga bwe basula n'abakazi: ekyo kya muzizo.
23 So tosulanga na nsolo yonna, okweyonoona nayo: so n'omukazi yenna tayimiriranga mu maaso g'ensolo, okugalamira nayo: okwo kwe kutabula.
24 Temweyonoonanga n'ebyo byonna byonna: kubanga olw'ebyo byonna amawanga goonoonese ge ngoba mu maaso gammwe:
25 n’ensi eyonoonese: kyenva ngiwalanako obutali butuukirivu bwayo, n'ensi esesemera ddala abagituulamu.
26 Kale mmwe mwekuumenga amateeka gange n'emisango gyange, so temukolangako ku by'emizzo ebyo byonna byonna; newakubadde enzaalwa, newakubadde omugenyi atuula mu mmwe:
27 (kubanga eby'emizizo ebyo byonna abasajja, ab'omu nsi baabikolanga, abaabasooka, n’ensi eyonoonese;)
28 ensi ereme okubasesemera ddala nammwe, bwe mugyonoonanga, nga bwe yasesemera ddala eggwanga eryabasooka.
29 Kubanga omuntu yenna bw'anaakolanga kyonna ku by'emizizo ebyo, abantu abo abaabikola banasibwanga okubaggya mu bantu baabwe.
30 Kyemunaavanga mwekuuma bye mbakuutira, obutakolanga yonna ku mpisa ezo ez'emizizo, ezaakolebwanga okusooka mmwe, n'obuteeyonoonanga n'ezo: nze Mukama Katonda wammwe.


text:
Chapter 3
1 Ne njogera nti Muwulire, mbeegayiridde, mmwe abakulu ba Yakobo, nammwe abafuga ennyumba ya Isiraeri; si kwammwe okumanya omusango?
2 abakyawa ebirungi, era abaagala ebibi; ababaggyako eddiba lyabwe n'omubiri gwabwe ku magumba gaabwe;
3 era abalya omubiri gw'abantu bange; ne bababaagako eddiba lyabwe n'amagumba gaabwe bagamenya; weewaawo, babatiimatiima ng'ebigenda mu kibya, era ng'ennyama ey'omu ntamu.
4 Mu biro ebyo banaakaabiriranga Mukama, so tebaddengamu; weewaawo, anaabakwekanga amaaso ge mu kiseera ekyo, nga bwe baakola obubi mu bikolwa byabwe.
5 Bw'ati bw'ayogera Mukama ku bannabbi abakyamya abantu bange; abaluma n'amannyo gaabwe, era bayogerera waggulu nti Mirembe; na buli agaana okuwa mu bumwa bwabwe, n'okukuma bamukumira olutalo; nti
6 Kyekiriva kibeera ekiro gye muli, muleme okwolesebwa; era ekizikiza kiriba gye muli, muleme okulagula; era enjuba erigwira bannabbi, era obudde buliddugala ku bo.
7 N'abalabi balikwatibwa ensonyi, n'abalaguzi baliswala; weewaawo, bonna balibikka ku mimwa gyabwe; kubanga tewali kuddamu kwa Katonda.
8 Naye mazima nze njijudde amaanyi olw'omwoyo gwa Mukama, n'omusango n'obuzira, mbuulire Yakobo okwonoona kwe era mbuulire Isiraeri ebibi bye:
9 Muwulire kino, mbeegayirira, mmwe abakulu b'ennyumba ya Yakobo, nammwe abafuga ennyumba ya Isiraeri, abatamwa omusango, era abalya ensonga zonna.
10 Bazimba Sayuuni n'omusaayi, era Yerusaalemi bakizimba n'obukyamu.
11 Abakulu baakyo basala omusango, baweebwe empeera, ne bakabona baakyo bayigiriza bafune ebintu, ne bannabbi baakyo balagula baweebwe effeeza; naye bo balyesigama ku Mukama nga boogera nti Mukama tali wakati waffe? akabi tekalitutuukako.
12 Sayuuni kyeruliva lulimibwa ng'omutala ku bwammwe, ne Yerusaalemi kirifuuka ekifunvu, n'olusozi olw'ennyumba ng'ebifo ebigulumivu eby'omu kibira.


text:
Ku lw’omukaaga lwa sabiiti eno abanyumirwa golf bakwota omuzannyo guno nga guzanyibwa mu ngeri eyewunyisa. Abazannyi abasajja baakwambala nga abakazi nga bazannyira namukabox kabakazi so nga abasajja bagenda mwabakazi.
Abanawangula bakubukawo nebirabo ntoko wali ku kisawe kya Kitante e Kampala
Enyambala Ekyuse Mu Ggoofu
Ku lw’omukaaga lwa sabiiti eno abanyumirwa golf bakwota omuzannyo guno nga guzanyibwa mu ngeri eyewunyisa. Abazannyi abasajja baakwambala nga abakazi nga bazannyira namukabox kabakazi so nga abasajja bagenda mwabakazi.


text:
EYALIKO Katikkiro wa Buganda, Dan Muliika alabudde ku nkola ya Mmengo ey’Ekyapa mu ngalo n’agamba nti etadde Abaganda bannakabala n’abagwira abaguze kuno...
MINISITA wa Kampala Beti Kamya alaze akabi akali mu nkola ya ‘Kyapa mu ngalo” eyaleeteddwa ekitongole kya Buganda Land Board (BLB) n’agamba nti bwe kiba...
BANNABYABUFUZI nga bakulembeddwa omubaka wa Butambala, Muwanga Kivumbi balaze omumyuka wa Katikkiro wa Buganda owookubiri, Twaha Kawaase ebituli ebiri...
Ab'ekika kye Mbogo bafunye katikkiro omuggya
Katikkiro annyonnyodde ababaka ba Palamenti abava mu Buganda enkola y'ekyapa mu ngalo
ABATAKA Aboobusolya mu Buganda n’abantu ab’enjawulo boogedde ku nkola eyalangiriddwa Katikkiro okuwa liizi ya myaka 49 eri abantu abali ku ttaka lya Kabaka....
OLWOKUNA lwa wiiki ewedde ye yali entikko y’ebikujjuko by’Amazaalibwa ga Kabaka era omukolo ogwasembayo gwali gwa kijjulo ekyali mu Lubiri e Mmengo.
Agamba nti abakikola bavumaganyisa Obuganda n’okubuweesa ekifananyi ekibi ennyo.
BANNAMATEEKA balaze obulippo abeebibanja bwe balina okwegendereza nga bayingira mu nteekateeka ya liizi Mmengo gye yataddewo ne liizi endala zonna ezigabwa....
Ebyapa bino ebya liizi ey’emyaka 49 byakuweebwa abantu ku bibanja byabwe kwe babeera ne kwe bakolera, nga tebayise mu nkola ya kwegula.
14 Jun 2017
14 Jun 2017
14 Jun 2017
14 Jun 2017
14 Jun 2017


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
22 Okulondawo erinnya eddungi kisinga okulondawo eby’obugagga ebingi;+
Okussibwamu ekitiibwa kisinga ffeeza ne zzaabu.
2 Abagagga n’abaavu kino kye bafaananya:
Bonna Yakuwa ye yabatonda.+
3 Omuntu ow’amagezi alaba akabi ne yeekweka,
Naye atalina bumanyirivu agenda bugenzi mu maaso n’agwa mu mitawaana.
4 Obuwombeefu n’okutya Yakuwa
Bivaamu obugagga n’ekitiibwa n’obulamu.+
5 Amaggwa n’emitego biri mu kkubo ly’abatali bagolokofu,
Naye oyo ayagala obulamu bwe abyewala.+
6 Yigiriza omwana ekkubo ly’asaanidde okutambuliramu;+
Ne bw’aliba ng’akaddiye talirivaamu.+
7 Omugagga y’afuga omwavu,
Era oyo eyeewola aba muddu w’oyo amuwola.+
8 Oyo asiga obutali butuukirivu akungula mitawaana,+
Era omuggo gw’obusungu bwe gujja kuggwaawo.+
9 Omuntu omugabi ajja kuweebwa emikisa,
Kubanga abaavu abawa ku mmere ye.+
10 Gobawo omunyoomi,
Ennyombo zijja kuggwaawo,
Era enkaayana n’okuvuma bijja kukoma.
11 Omuntu ayagala omutima omulongoofu era ayogeza ekisa
Ajja kufuuka mukwano gwa kabaka.+
12 Amaaso ga Yakuwa gakuuma okumanya,
Naye asaanyaawo ebigambo by’ab’enkwe.+
13 Omugayaavu agamba nti: “Ebweru eriyo empologoma!
Ejja kunzitira mu luguudo!”+
14 Akamwa k’omukazi omwenzi kinnya kiwanvu.+
Oyo Yakuwa gw’asalidde omusango alikigwamu.
15 Obusirusiru buba mu mutima gw’omwana,+
Naye omuggo gubuggyamu.+
16 Oyo akumpanya omwavu ye yeegaggawaze,+
N’oyo agabira abagagga ebirabo,
Bajja kwavuwala.
17 Tega okutu owulire ebigambo ab’amagezi bye boogera,+
Osobole okumanya bye nkuyigiriza,+
18 Kubanga kiba kirungi okubikuumira mu mutima gwo,+
Osobole okubyogerangako.+
19 Nkunnyonnyodde ebintu leero
Osobole okussa obwesige mu Yakuwa.
20 Nkuwandiikidde
Okukubuulirira n’okubaako bye nkuyigiriza,
21 Okukuyigiriza ebigambo ebituufu era ebyesigika,
Osobole okuddayo n’obubaka obutuufu eri oyo eyakutuma.
22 Tonyaganga mwavu olw’okuba mwavu,+
Era tonyigiririzanga munaku mu mulyango gw’ekibuga,+
23 Kubanga Yakuwa ajja kukakasa nti balamulwa mu bwenkanya,+
Era ajja kuzikiriza abo ababanyaga.
24 Tokolagananga na muntu wa busungu,
Oba oyo ow’ekiruyi,
25 Sikulwa ng’oyiga emize gye
N’ogwa mu kyambika.+
26 Tobanga mu abo abakwatagana mu ngalo okukakasa endagaano,
Abeeyimirira abo ababa beewoze amabanja.+
27 Bw’oliremwa okusasula,
Balitwala ekitanda kyo kw’osula!
28 Tojjululanga kabonero ak’edda akalamba olusalosalo
Bajjajjaabo ke bassaawo.+
29 Olabye omusajja eyakuguka mu mulimu gwe?
Ajja kuyimirira mu maaso ga bakabaka;+
Tajja kuyimirira mu maaso g’abantu aba bulijjo.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Engero 22
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Bya Shamirah Nabiddo
POLIISI e Kawempe ekutte omukulu w'essomero lwa kutulugunya bayizi, ng'omu yamukubye namuggyamu amannyo namumenya n'omukono ng'omulala yalagidde omusomesa okumwokya omumwa lwa kubba mugaati gwa muyizi mune.
Omukwate ye Maurice Tukundane nga yakulira esomero lya Wamala Parents erisangibwa mu munisipali y'e Kawempe.
Ono okukwatibwa kyadiridde abaana babiri nga baluganda okutulugunyizibwa ku ssomero okuli Jovan David Kayiwa 11 ng’asoma p.5 ne mune Owen Mathew Banadawa 7 ng’asoma P.1.
Omukulu w'essomero Maurice Tukundane (owokubiri ku kkono) ng'atwalibwa ku poliisi. Mu katono ye mwana Owen Mathew Banadawa 7 gwagambibwa okwokya ku mimwa,
Ebifaananyi byonna bya Shamira Nabiddo.
Okusinziira ku maama w’abaana bano Josephine Namatovu agamba nti alina abaana basatu mu ssomero lino mu kisulo nga yabatwalayo mu lusoma olusoooka luno baalumalako bulungi naye ng’omu agamba nti ye omukulu we ssomero amukuba nnyo.
Nze okutegeera yali mukulu wabwe Rodney Mukiibi eyatoloka ku somero ne muyiizi munne nga nabekangira waka n’angamba nti banne gyebali naye balwadde olwokukubwa ennyo.
Okusinzira ku atwala ensonga za baana ku poliisi e Kawempe Florence Agilong akakasizza okukwatibwa kw’omukyala ono nategeezza nga bwagenda okutwalibwa mu kooti avunanibwe emisango egyejawulo ng’okunonyerzza kuwedde. Asibiddwa ku fayilo nnamba SD 50/02/07/2015
Ebirala
Omusomesa aleppuka na gwa ku kuba muyizi kibooko 84
Omusomesa omulala akubye amenye abaana emikono ng''ababonereza


text:
Siriimu Yeeyongedde e Kalangala
Abatuuze mu bizinga e Ssese Mukiseera kino beelarikilivu olw’omuwendo gwa batuuze banaabwe abeeyongedde okusiigibwa akawuka ka Mukenenya songa n’ebyenjigiriza ebyandi bayambye okumanya obulungi bikyaali bizibu ddala. Abobuyinza mukitundu kino bakitadde kubadigize abeyunira ebizinga nti bebavaako obuzibu.
This post was syndicated from NBS TV. Click here to read the full text on the original website.
Follow us on twitter @theugandatoday
Leave a Reply
Be the First to Comment!


text:
ESSOMO 12
Omulimu Gwaffe ogw’Okubuulira Gukolebwa Gutya?
Ng’anaatera okuttibwa, Yesu yagamba nti: “Amawulire gano amalungi ag’obwakabaka galibuulirwa mu nsi yonna etuuliddwamu okuba obujulirwa eri amawanga gonna, olwo enkomerero n’eryoka ejja.” (Matayo 24:14) Naye omulimu ogw’okubuulira mu nsi yonna gwandikoleddwa gutya? Nga tugoberera ekyokulabirako Yesu kye yatuteerawo ng’ali ku nsi.
Tufuba okubuulira abantu mu maka gaabwe. Yesu yatendeka abayigirizwa be okubuulira amawulire amalungi nnyumba ku nnyumba. (Matayo 10:11-13; Ebikolwa 5:42; 20:20) Ababuulizi abo ab’omu kyasa ekyasooka baaweebwa ebitundu eby’okubuuliramu. (Matayo 10:5, 6; 2 Abakkolinso 10:13) Ne leero omulimu gwaffe gukolebwa mu ngeri y’emu, era buli kibiina kiweebwa ekitundu eky’okubuuliramu. Kino kituyamba okukola nga Yesu bwe yatulagira, “okubuulira abantu n’okuwa obujulirwa mu bujjuvu.”
Tufuba okubuulira abantu wonna we tubasanga. Yesu yabuuliranga abantu mu bifo ebya lukale, gamba nga ku lubalama lw’ennyanja oba ku luzzi. (Makko 4:1; Yokaana 4:5-15) Naffe tubuulira abantu wonna we tubasanga, gamba nga ku nguudo oba mu bifo awakolerwa emirimu, era oluusi tukozesa n’essimu. Buli lwe tufuna akakisa, tubuulira balirwana baffe, abantu be tukola nabo, be tusoma nabo, n’ab’eŋŋanda zaffe. Kino kisobozesezza obukadde n’obukadde bw’abantu mu nsi yonna okuwulira “amawulire amalungi ag’obulokozi.”
Ggwe ani gwe wandyagadde okubuulirako ku mawulire amalungi ag’Obwakabaka bwa Katonda, era olowooza ekyo kinaamuganyula kitya? Tolonzalonza kumubuulira!
‘Mawulire ki amalungi’ agalina okubuulirwa?
Abajulirwa ba Yakuwa bakoppye batya engeri Yesu gye yabuuliramu?
Yiga Ebisingawo
DOCUMENTARY
Abajulirwa ba Yakuwa
—Bategekeddwa Bulungi Okubuulira Amawulire Amalungi
Abajulirwa ba Yakuwa bamanyiddwa nnyo olw’omulimu gw’okuyigiriza Bayibuli gwe bakola okwetooloola ensi yonna. Omulimu guno bagutegese batya, bagukola batya, era ensimbi ezeetaagisa okugukola baziggya wa?


text:
Chapter 11
1 Awo Asaliya nnyina Akaziya bwe yalaba omwana we ng'afudde, n'agolokoka n'azikiriza ezzadde lyonna erya kabaka.
2 Naye Yekoseba muwala wa kabaka Yolaamu mwannyina Akaziya n'atwala Yowaasi mutabani wa Akaziya n'amubba n’amuggya mu baana ba kabaka abattibwa, ye n'omulezi we n'abateeka mu kisenge eky'okusulamu; ne bamukweka Asaliya, aleme okuttibwa.
3 Awo n'abeera naye ng'akwekeddwa mu nnyumba ya Mukama n'amala emyaka mukaaga: Asaliya n’afuga ensi.
4 Awo mu mwaka ogw'omusanvu Yekoyaada n'atuma n'akima abaami b'ebikumi ab'oku Bakali n'abambowa, n'abaleeta gy'ali mu nnyumba ya Mukama; n'alagaana nabo endagaano n'abalayiza ekirayiro mu nnyumba ya Mukama, n'abalaga omwana wa kabaka.
5 Awo n'abalagira ng'ayogera nti Ekigambo kino kye muba mukola: ekitundu kyammwe eky'okusatu abaayingira ku ssabbiiti banaaba n'omulimu ogw'okukuuma ennyumba ya kabaka;
6 n'ekitundu eky'okusatu banaaba ku mulyango Suuli: n'ekitundu eky'okusatu banaaba ku mulyango ennyuma w'abambowa: bwe mutyo bwe munaaba n'omulimu ogw'okukuuma ennyumba, ne muba lukomera.
7 N'ebibiina byammwe ebibiri, bonna abaafuluma ku ssabbiiti, muliba n'omulimu ogw'okukuuma ennyumba ya Mukama okwetooloola kabaka.
8 Era muneetooloola kabaka enjuyi zonna, buli muntu ng'akutte ebyokulwaanyisa bye mu mukono gwe; n'oyo anaayingira mu nnyiriri attibwe: era mubenga ne kabaka bw'anaafulumanga era bw'anaayingiranga.
9 Abaami b'ebikuni ne bakola nga byonna bwe biri Yekoyaada kabona by'alagidde: ne batwala buli muntu abasajja be, ab'okuyingira ku ssabbiiti wamu n'ab'okufuluma ku ssabbiiti, ne bajja eri Yekoyaada kabona.
10 Awo kabona n'abawa abaami b'ebikumi amafumu n'engabo ebyali ebya kabaka Dawudi, ebyali mu nnyumba ya Mukama.
11 Awo abambowa ne bayimirira, buli muntu ng'akutte ebyokulwanyisa bye, okuva ku luuyi lw'ennyumba olwa ddyo okutuuka ku luuyi lw'ennyumba olwa kkono, okuliraana ekyoto n'ennyumba awali kabaka enjuyi zonna.
12 Awo n'afulumya omwana wa kabaka n'amutikkira engule ey'obwakabaka n’amuwa obujulirwa; ne bamufuula kabaka ne bamufukako amafuta; ne bakuba mu ngalo ne boogera nti Kabaka, abe mulamu.
13 Awo Asaliya bwe yawulira oluyoogaano lw'abambowa n'olw'abantu, n’ajja eri abantu mu nnyumba ya Mukama:
14 n'atunula, kale, laba, kabaka ng'ayimiridde awali empagi ng'engeri bwe yabanga, n'abaami n'amakondeere nga baliraanye kabaka; n'abantu bonna ab'ensi ne basanyuka ne bafuuwa amakondeere. Awo Asaliya n'ayuza ebyambalo bye n'ayogerera waggulu nti Bujeemu, bujeemu.
15 Awo Yekoyaada kabona n'alagira abaami b'ebikumi abaateekebwawo ku ggye, n'abagamba nti Mumufulumye wakati w'ennyiriri; n'oyo anaamugoberera mumutte n'ekitala: kubanga kabona yayogera nti Aleme okuttirwa mu nnyumba ya Mukama.
16 Awo ne bamusegulira; n'ayita mu kkubo embalaasi we ziyingirira mu nnyumba ya kabaka: n'attirwa eyo.
17 Awo Yekoyaada n'alagaana endagaano eri Mukama ne kabaka n'abantu, babeere abantu ba Mukama; era eri kabaka n'abantu.
18 Awo abantu bonna ab'omu nsi ne bagenda mu nnyumba ya Baali, ne bagimenyamenya; ebyoto bye n'ebifaananyi bye ne babimenyera ddala, ne battira Matani kabona wa Baali mu maaso g'ebyoto. Awo kabona n'assaawo abaami ab'oku nnyumba ya Mukama.
19 N'atwala abaami b'ebikumi n'Abakali, n'abambowa n'abantu bonna ab'omu nsi omwo; ne baserengesa kabaka nga bamuggya mu nnyumba ya Mukama, ne bajja nga bafuluma mu kkubo ery'omulyango gw'abambowa eri ennyumba ya kabaka.
20 Awo abantu bonna ab'omu nsi ne basanyuka, ekibuga ne kitereera: ne battira Asaliya n'ekitala awali ennyumba ya kabaka.
21 Yekoyaasi yali yaakamaze emyaka musanvu bwe yatanula okufuga.


text:
Chapter 9
1 Awo mu mwezi ogw'ekkumi n'ebiri, gwe mwezi Adali, ku lunaku lwagwo olw'ekkumi n'essatu, ekiragiro kya kabaka n'etteeka lye bwe byali binaatera okutuukirizibwa, ku lunaku abalabe b'Abayudaaya kwe baasuubirira okubafuga; naye ne kikyuka okubeevuunulira, Abayudaaya ne bafuga abo abaabakyawa;
2 awo Abayudaaya ne bakuŋŋaana mu bibuga byabwe okubuna amasaza gonna aga kabaka Akaswero, okukwata abo abaali baagala okubakola obubi: so tewaali muntu eyayinza okubaziyiza; kubanga entiisa yaabwe yali egudde ku mawanga gonna.
3 Awo abalangira bonna abaamasaza n'abasigire n'abaami abaafuganga n'abo abaakolanga omulimu gwa kabaka ne bayamba Abayudaaya; kubanga entiisa ya Moluddekaayi ng'ebaguddeko.
4 Kubanga Moluddekaayi yali mukulu mu nnyumba ya kabaka, n'ettutumu lye ne lyatiikirira okubuna amasaza gonna: kubanga omusajja oyo Moluddekaayi yeeyongerayongeranga.
5 Awo Abayudaaya ne batta abalabe baabwe bonna nga babakuba n'ekitala, nga babazikiriza nga babamalawo, ne bakola nga bwe baayagala abo abaabakyawa.
6 Ne mu lubiri lw'e Susani Abayudaaya ne batta ne bazikiriza abasajja ebikumi bitaano.
7 Awo Palusandasa ne Dalufoni ne Asupasa
8 ne Polasa ne Adaliya ne Alidasa
9 ne Palumasuta ne Alisayi ne Alidayi ne Vaizasa,
10 batabani ba Kamani ekkumi mutabani wa Kammedasa omulabe w'Abayudaaya ne babatta; naye ne batassaako mukono gwabwe ku munyago.
11 Ku lunaku olwo omuwendo gw'abo abattirwa mu lubiri lw'e Susani ne guleetebwa mu maaso ga kabaka.
12 Awo kabaka n'agamba Eseza kaddulubaale nti Abayudaaya basse bazikirizza abasajja ebikumi bitaano mu lubiri w’e Susani ne batabani ba Kamani ekkumi; kale kye bakoze mu masaza amalala aga kabaka kyenkana wa! Kiki nno ky'osaba? era onookiweebwa: oba kiki kye weegayirira nate? era kinaakolebwa.
13 Awo Eseza n'ayogera nti Kabaka bw'anaasiima, Abayudaaya abali mu Susani baweebwe okukola n'enkya ng'ekiragiro ekya leero bwe kibadde, era batabani ba Kamani ekkumi bawanikibwe ku kitindiro.
14 Awo kabaka n'alagira bakole bwe batyo: kale ne balangirira etteeka mu Susani; ne bawanika batabani ba Kamani ekkumi.
15 Awo Abayudaaya abaali mu Susani ne bakuŋŋaanira ne ku lunaku olw'ekkumi n'ennya olw'omwezi Adali, ne batta abasajja ebikumi bisatu mu Susani; naye ne batassaako mukono gwabwe ku munyago.
16 Awo Abayudaaya abalala abaali mu masaza ga kabaka ne bakuŋŋaana ne beesibira obulamu bwabwe, ne baba n'okuwummula eri abalabe baabwe, ne batta ku bo abaabakyawa obukumi musanvu mu enkumi ttaano; naye ne batassaako mukono gwabwe ku munyago.
17 Ebyo byabaawo ku lunaku lw'ekkumi n'essatu olw'omwezi Adali; ne ku lunaku lwagwo olw'ekkumi n'ennya ne bawummula; ne balufuula olunaku olw'okuliirako embaga n'olw'okusanyukirako.
18 Naye Abayudaaya abaali mu Susani ne bakuŋŋaanira ku lunaku lwagwo olw'ekkumi n'essatu ne ku lunaku lwagwo olw'ekkumi n'enya; ne ku lunaku lwagwo w'ekkumi n'ettaano ne bawummula ne balufuula olunaku olw'okuliirako embaga n'olw'okusanyukirako.
19 Abayudaaya ab'omu byalo abaabeeranga mu bibuga ebitaliiko bbugwe kyebaava bafuula olunaku olw'ekkumi n'ennya olw'omwezi Adali olunaku olw'okusanyukirako n'okuliirako embaga era olunaku olulungi era olw'okuweerezaganirako emigabo.
20 Awo Moluddekaayi n'awandiika ebyo, n'aweereza ebbaluwa Abayudaaya bonna abaali mu masaza gonna aga kabaka Akaswero, ab'okumpi n'ab'ewala,
21 okubalagira okukwatanga olunaku olw'ekkumi n'ennya olw'omwezi Adali, n'olunaku lwagwo olw'ekkumi n'ettaano, buli mwaka,
22 nga ze nnaku Abayudaaya kwe baafunira okuwummula eri abalabe baabwe, n'omwezi ogwabafuukira ogw'essanyu okuva mu buyinike, era olunaku olulungi okuva mu kunakuwala: bazifuulenga ennaku ez'okuliirangako embaga n'ez'okusanyukirangako n'ez'okuweerezaganirangako emigabo n'ez'okuweererezangako abaavu ebirabo.
23 Awo Abayudaaya ne basuubiza okukolanga nga bwe baatanula, era nga Moluddekaayi bwe yabawandiikira;
24 kubanga Kamani mutabani wa Kammedasa Omwagaagi omulabe w'Abayudaaya bonna yali ateesezza eri Abayudaaya okubazikiriza, era yali akubye Puli, bwe bululu, okubamalawo n'okubazikiriza;
25 naye ekigambo bwe kyatuuka mu maaso ga kabaka n'alagiririra mu bbaluwa olukwe lwe olubi lwe yali asalidde Abayudaaya ludde ku mutwe gwe ye; era ye ne batabani be bawanikibwe ku kitindiro.
26 Ennaku ezo kyebaava baziyita Pulimu ng'erinnya lya Puli bwe liri. Awo olw'ebigambo byonna eby'omu bbaluwa eno n'olw'ebyo bye baalaba mu kigambo ekyo n'ekyo ekyababaako,
27 Abayudaaya kyebaava balagira ne basuubiza ne basuubiriza ezzadde lyabwe n'abo bonna abaneegattanga nabo, kireme okuggwaawo, okukwatanga ennaku ezo zombi ng'ekiwandiike kyazo bwe kyali era ng'ebiro byazo bwe byali ebyateekebwawo buli mwaka;
28 era okujjukiranga n'okukwatanga ennaku ezo okubuna emirembe gyonna, na buli kika, na buli ssaza na buli kibuga; era ennaku zino eza Pulimu zireme okuggwaawo mu Buyudaaya, newakubadde ekijjukizo kyazo kireme okubula eri ezzadde lyabwe.
29 Awo Eseza kaddulubaale muwala wa Abikayiri ne Moluddekaayi Omuyudaaya ne bawandiika n'obuyinza bwonna okunyweza ebbaluwa eyo ey'okubiri eya Pulimu.
30 N'aweereza Abayudaaya bonna ebbaluwa, mu masaza ekikumi mu amakumi abiri mu musanvu ag'obwakabaka bwa Akaswero, nga zirimu ebigambo eby'emirembe n'amazima,
31 okunyweza ennaku ezo eza Pulimu mu biro byazo ebyateekebwawo, nga Moluddekaayi Omuyudaaya ne Eseza kaddulubaale bwe baabalagira, era nga bwe beeteekera bo bennyini n'ezzadde lyabwe mu bigambo eby'okusiiba n'okukaaba kwabwe.
32 Awo ekiragiro kya Eseza ne kinyweza ebigambo ebyo ebya Pulimu; ne kiwandiikibwa mu kitabo.


text:
Olwali
Ono kimuweddeko
Ali Mivule
May 29th, 2015
Omukyala eyafiirwaako mwanyina ebigambo bimuweddeko bw’asanze omusajja omulala ng’alina feesi y’ey’omugenzi Richard Norris ow’ewaka 39 feesi ye kumpi yaggwaawo bweyekuba amasasi mu butanwa mu mwaka gwa 1997 kyokka n’aweebwa feesi endala ey’omusajja eyali afiiridde mu kabenje Omukyala ono olulengedde omusajja ono asoose kusooka kuwakana ng’alowooza […]
Abadde ayagala okufuuka omukazi afudde
Ali Mivule
May 28th, 2015
Omusajja eyekubye eddagala ng’ayagala okumera amabeere yetabe mu mpaka z’obwa nalulungi afudde tafunye mu ntuuyo ze Juan Manuel Sanchez,ng’abadde yeeyita Bebo abadde ayagala kwetaba mu mpaka z’obwa nalulungi mu Mexico
Ayidde
Ali Mivule
May 27th, 2015
Omusajja eyawalampye ekizimbe ng’ali bukunya, bamujjeeyo tamanyi kiri mu nsi oluvanyuma lw’ekyuuma okumwokya Omusajja ono tategedde nti abadde ayimiridde wakati w’ebyuuma era omukka gwebifulumya gumubabudde yenna Ekimututteyo nze naawe kyokka nga bibadde mu kibuga Florida
Ono talina bbuba
Ali Mivule
May 27th, 2015
Abasajja bangi bwebategeera abasajja ababagaalira abakyala babajjirayo majambiya Ssi bwegubadde eri omuvubuka ategedde nti mukyala we abaddeyo n’omuvubuka ebbali Ono ng’ayita mu ssimu ya mukyala we afunye essiimu ya musangi we n’amuggulako omukwano era okukkakkana nga balidde ekyemisana Omusajja ono agambye nti abadde ayagala kumanya […]
Okutuula ku ttooyi kibi
Ali Mivule
May 18th, 2015
Abantu bangi ennaku zino bettanira kabuyonjo enzungu ezitulwaako naye obadde okimanyi nti kibi okutikkula ng’otudde Ekitabo ekijja ekifulumiziddwa kigamba nti buli lw’otuula ng’ofuluma etuulira emisuwa era nga kisobola okuvaako obulumbi ng’omuntu afuluma Awandiise ekitabo kino amanyiddwa nga Enders agamba nti omuntu asaanye okusitama okwewala ebizibu […]
Embizze yerippye ku mukazi
Ali Mivule
May 6th, 2015
Waliwo embizzi eyakula n’ewola egezezzaako okugwiira omukyala okumukaka omukwano mu maaso g’emmotoka ye Kino kibadde mu ggwanga lya New Zealand ng’omukyala ono asoose kugoba mbizzi eno ebadde wakati mu luguudo w’abadde alina okuyita Omukyala ono afulumye mu motoka okugigoba kyokka n’emusimbako era okukkakkana ng’emujjeemu empale […]
Embwa ekubye emmotoka mu kidiba
Ali Mivule
May 4th, 2015
Embwa ebagudde kabangali ya mukama waayo n’egivuga egiremedde okukkakkana ng’egikubye mu kidiba ekiwugirwaamu Embwa eno obwedda etude mabega kyokka nga bakama baayo bwebavuddemu okugenda mu supamaketi n’ebagulawo emmotoka Ekirungi nti ekidiba kino tekibaddemu mintu era tewali alumiziddwa
Atambuzza ekidomola afunye emitwalo 40
Ali Mivule
April 29th, 2015
Omusajja ow’emyaka 33 atambudde mailo 16 n’ekidomola kya liita 20 nga tawummuzza era neyewangulira emitwalo 40 Japhet Mwebembezi omutuuze we Kyanamukaaka atambudde olugendo lwa mailo 16 mu mpaka z’abaddemu ne munne ategerekese nga Paul Muwonge Mwebembezi ategeezezza abatuuze nti asobola okutambula okuva e Kyannamukaaka okutuuka […]
Afuse mu kyuuma kya Ice
Ali Mivule
April 23rd, 2015
Omusajja enzaalwa ya Bungereza abadde agenze okukyalako mu Florida aggaliddwa lwakufuka mu kyuuma ekikola icecream Andrew Wood ow’emyaka 41 awabiddwa omukuumi amulabye ng’akola ekikolwa kino. Omusajja ono agambye nti abadde ayagala kulaba icecream bw’afanaana ng’atabuddwaamu omusulo
Enfudu eyabula etuuse
Ali Mivule
April 20th, 2015
Enfudu eyabula okuva ku mukama waayo kyaddaaki emutuseeko. Enfudu eno ey’emyaka 109 emaze omwaka mulamba ng’enoonya mukama waayo Nanyini nfudu eno Wendy Stokes ow’emyaka 74 agambye nti enfudu eno yamubulako nga bali mu nnimiro kyokka nga musanyufu nti ekomyeewo nga teriiko buvune


text:
Embuzi ng’ekika kya Numbian, esobola okukuwa liita bbiri olunaku kyokka olw’okuba twagala abaana abalungi, tuggyamu liita emu naye engeri gye tulina ennyingi...
KKAMPUNI ya Vision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi...
GAVUMENTI ng’eyita mu kitongole kya Operation Wealth Creation ( OWC ) ewadde ab’e Lwengo enkoko n’emmere yaazo bibayambeko okwekulaakulanya.
BW’OGENDA mu katale essaawa eno, ettooke eryegasa osasula ssente ezitakka wansi wa 40,000/-, kino kitegeeza waakiri omulimi alitunda 25,000/- ku mugogo....
ABALUNZI mu disitulikiti ssatu okuli Luweero, Nakaseke ne Nakasongola basattira oluvannyuma lwa kalusu okuzinda ffaamu ya Kaaya eya sikweya mayiro 60 ng’egatta...
Aba Grain Council basuubizza okukolagana ne Gavumenti okulwanyisa enjala ekudde ejjembe naddala mu byalo
PAUL Nsubuga omulimi w’emmwaanyi ku kyalo Nakatundu mu ggombolola y’e Kangulumira e Kayunga g’akaaba g’akomba olw’obulwadde obukaza emmwaanyi okulumba...
Ssaalongo Robert Sserwanga owa Agrarian Systems Ltd leero akubalira n’okukulaga engeri gy’olina okuliisa enkoko z’ennyama, ssente z’oyinza okusaasaanya....
ABALIMI abeegattira mu kibiina kya NOGAMU (abatafuuyira na biragalalagala) batongozza enkola y’okusomesa abalimi okulwanyisa endwadde eziva mu kulya emmere...
OMUKAMA wa Toro Oyo Nyimba Rukidi IV akubirizza abantu naddala abavubuka okwenyigira mu bulimi n'obulunzi ky'agamba nti kyakuyamba okutumbula ennyingiza...
06 Jul 2017
06 Jul 2017
06 Jul 2017
06 Jul 2017
06 Jul 2017